Финанс ҡапҡаны! » журнал Башкортостан кызы | Башҡортостан ҡыҙы журналы\nКөҙөн бер осрашҡанда яҡын әхирәтем аптырарлыҡ хәбәрҙәрен һөйләп киткәйне: “Бик яҡшы финанс компанияһы бар икән! Банкынан алған кредитыңдың дүрттән бер өлөшөн уға бирһәң, ул шул кредит буйынса түләүҙәреңде тулыһынса үҙ өҫтөнә ала. Ҡыҙым институтҡа уҡырға ингәндә алған ике йөҙ мең һум кредитым бар ине, әле күршеләрҙән илле мең бурыс һорап тороп, шул компанияға илтеп ҡайтып киләм, килешеү төҙөнөм – ай һайын банкыға минең өсөн ул түләп барасаҡ”. Ғүмер буйы баш күтәрмәй эшләп, ике балаһын кеше итергә тырышҡан, бер ерҙә лә баҫылып эшләмәгән ялҡау ирен аҫраған, ҡыҫҡаһы, донъя йөгөн бер үҙе тартҡан әхирәтемде йәлләп, үҙәгем өҙөлөп китте: “Мәрхәмәтлек күрһәтеүсе ниндәй компания ул? Буштың атаһы үлгән, алданып ҡына ҡуяһың инде!” Ауырлыҡтарҙы шаян һүҙ менән еңеләйтә торған холҡо бар уның. Был юлы ла сыңғырҙатып көлдө лә: “Эй, дуҫҡайым, донъянан артта ҡалғанһың икән! Кем тәүәккәлләмәй, шул шампан шарабы эсмәй! Беҙҙең ярты ауыл кредиттарын шул компанияға тапшырҙы. Ике туған апайымдың ҡыҙы хатта махсус рәүештә төрлө банкыларҙан ун кредит алып, 25-әр процентын уға бирҙе, хәҙер машинала елдерә, сит илдә ял итеп ҡайтты. Ҡалаларҙа ҙур-ҙур ипотека кредиттарынан шулай анһат ҡотолоусылар бар икән!” – тип китеп барҙы.\nЛәкин бөтәһе лә, әхирәтем көткәнсә, ал да гөл килеп сыҡмай. Компания кредит буйынса ике ай ғына иҫәпләшә лә, ниндәйҙер сәбәптәр тыуыуға һылтанып, өсөнсө-дүртенсе айҙарында түләмәй. Был хаҡта банкынан шылтыратып әйткәс, әхирәтемдең сәстәре үрә тора. Әллә күпме йыйылып киткән пеняны ла, кредит суммаһын да, билен биштән быуып, үҙенә ҡапларға тура килә. Буранлы декабрь көндәрендә компанияның Өфөләге бүлексәләрен урап сығыуҙары бушҡа була. Тиҙҙән компанияның бүлексәләре бер-бер артлы ябыла башлай. Республикабыҙҙа был ойошма етәкселегенә ҡарата енәйәт эше асылыуы хаҡында хәбәр ителде.\nХәтерегеҙҙән юйылып та бөтмәгәндер әле: 1990 йылдар башында “МММ” компанияһы алтын тауҙар вәғәҙә итеп, тотош илебеҙ буйлап меңдәрсә кешеләрҙе кәкре ҡайынға терәтеп киткәйне. Хәләл аҡсаларын кире ҡайтарыуҙы талап итеп, халыҡ майҙандарға сыҡты, ләкин һөҙөмтәһе булманы. “МММ”дан тыш, “Хопер-инвест”, “Властилина” тигән компанияларға ла аҡсаһын һалып, халыҡ алданып ҡалды. Кешеләр, терһәген тешләрҙәй булып, бүтән ундай әкиәттәргә ышанмаҫҡа анттар әйтте. Ләкин әҙәми зат, нисә йәштә булыуына ҡарамаҫтан, мөғжизәгә ышаныусы бала булып ҡаламы икән? Ун биш йыл самаһы элек бик күптәр, “үҙебеҙ артынан өс кеше алып килгәндә, аҡсабыҙҙы бер нисә мәртәбә күберәк ҡайтарып аласаҡбыҙ” тигән өмөт менән, ҡырып-һепереп тигәндәй, булған аҡсаһын (булмаһа, банкынан алып) республикабыҙ райондарында киң эшмәкәрлек алып барған бер финанс ойошмаһына тапшырҙы. Пирамиданың иң башында тороусылар отһа, ҡалғандары аҡсаһынан ҡолаҡ ҡаҡты. Улар араһында күптәрегеҙҙең таныштары (йәиһә үҙегеҙ) булған кеүек, минең дә һабаҡташым бар ине. Ире вафатынан һуң уҡытыусы аҡсаһына дүрт балаһын аяҡҡа баҫтырыусы һабаҡташымдың ойошманың тәүге йыйылышына нисек ашҡынып китеүен хәтерләйем – уны бер нисек тә туҡтатырлыҡ түгел ине. Егерме мең һумын (ул саҡта ҙур аҡса!) һыуға һалыуына эсе янмаған түгел, янғандыр. Сәмсел, көслө холоҡло был ҡатын һыр бирмәҫкә тырышһа ла, шул маҡсатҡа алған кредитын өс йыл буйы өҙөнөп-йолҡоноп түләне.\nӘ “МММ”ды төҙөгән Сергей Мавроди 2011 йылда яңынан пәйҙә булып, “МММ-2011”-ҙе ойоштороп ебәргәс, бер ауыҙы бешкән халыҡ ҡатыҡты ла өрөп ҡабыр, инде яңылышмаҫ, тиһәләр – юҡ... “Һалған аҡсағыҙҙың 20 проценты күләмендә ай һайын табыш бирәсәкбеҙ”, тигән алтын һүҙҙәргә ышанып, йәнә меңдәрсә кеше ҡармаҡҡа эләкте. Мәҫәлән, Өфөлә, фатирҙарын һатып, мөйөшһөҙ ҡалған ғаиләләр ҙә юҡ түгел.\n“Һеҙгә бөтә төр кредиттарҙы түләүҙә ярҙамлашабыҙ” – ҙур булмаған хеҙмәт хаҡының байтаҡ өлөшө кредит түләүгә китеп, осто осҡа ялғап йәшәгәндә, ошоға рәүеш тәҡдимдәр күңелгә майҙай яғыла шул. Бындай ойошмаларҙан башлыса финанс яҡтан белеме генә түгел, үҙен һаҡлау тойғоһо ла булмаған, матди ҡытлыҡ кисергән кешеләр зыян күрә лә инде. Эксперттар бигерәк тә социаль яҡтан яҡлауһыҙ кешеләрҙең күп алданыуына, шул арҡала аҙаҡ йылдар буйы баш күтәрә алмай яфаланыуына борсолоу белдерә һәм нисәнсе тапҡыр инде бик уяу булырға саҡыра.\nИнтернетта “Һаҡ булығыҙ – мутлыҡ ҡылыусылар!” тигән темаға махсус сайттар булдырылған. Ундағы “ҡара исемлектә” “страховкалау компаниялары”, “бизнес-клубтар”, “брокер агентлыҡтары” ҡиәфәтендә үҙ пирамидаларын төҙөгән бер нисә йөҙ (!) компания билдәләнә. Уларҙан тыш, шул уҡ ысул буйынса эшләүсе сит ил компаниялары ла Рәсәйҙә үҙ селтәрен йәйелдерә башлаған.\nАҡса тоҙағына эләгеүҙән нисек һаҡланырға? Күрәләтә ҡапҡанға ҡапмаҫ өсөн, иң элек һәр кем үҙен үҙе ҡурсаларға тейеш. Килешеүгә имзағыҙҙы ҡуйғансы уҡ уның өлгөһөн алып, алдан ныҡлап танышығыҙ. Аңлашылмаған, һағайтҡан ере булһа, ашығып ҡул ҡуя күрмәгеҙ, белгестәр менән кәңәшләшергә иренмәгеҙ. Ойошманың тап ошо эшмәкәрлеккә лицензияһы булыуын-булмауын тикшерегеҙ. Ҡағиҙә булараҡ, рекламала ул мотлаҡ әйтеп үтелә, ә банкылар бөтә кеше күрерлек урынға элә. Әгәр һеҙгә уны күрһәтергә теләмәйҙәр икән, аҡсағыҙҙы ҡайтара алмау ҡурҡынысы ҙур. Бөтә финанс ойошмалары ла берҙәм реестрҙа теркәлә, һәр береһенә теркәү һаны бирелә. Уның буйынса теләгән һәр кеше был ойошма хаҡында Рәсәй банкыһының финанс баҙары буйынса хеҙмәте сайтында мәғлүмәт алырға мөмкин.\nТағы ла бер кәңәш. Финанс ойошмаһы ҡаплаясағына ышанып, унар-егермешәр кредит алған кешеләрҙең бөгөнгө торошон күҙ алдына килтерегеҙ әле. Уларҙың күбеһе, бөтә мөлкәтен һатҡанда ла, бурыстан ҡотола алмаясағын, йәшәргә бер тине ҡалмаясағын белеп, сәсен йолҡорҙай булып ултыра. Үҙегеҙҙе, ғаиләгеҙҙе ундай ҡот осҡос хәлгә ҡуйыуҙан һаҡланығыҙ.


27 Апрель 2018, 13:14\nҠырым Республикаһының баш ҡалаһында Симферополдә Марсель Сәлимовтың (Мар. Салим) «Аллалар менән һөйләшеү» («Разговор с богами») тигән яңы китабы баҫылып сыҡты. «Таврида» заманса нәфис тәржемә үҙәге проекты буйынса сыҡҡан баҫма «Өлөш» нәшриәтендә донъя күрҙе.\nЙыйынтыҡҡа башҡорт сатира оҫтаһы һуңғы йылдарҙа яҙған шиғырҙар ингән. Автор был китапты дуҫы – күренекле рус яҙыусыһы һәм тәржемәсе Иван Тертычныйҙың (1953-2017) яҡты иҫтәлегенә арнай. Шиғырҙарҙы башҡорт теленән Иван Тертычный һәм Николай Переяслов тәржемә иткән.\nКитап ике бүлектән тора: беренсеһә – сатирик һәм публицистик, икенсеһенә – юмористик һәм лирик шиғырҙар ингән.\nБаҫманың тышында башҡорт карикатурисы, Рәсәй һәм Башҡортостан Журналистар союзы ағзаһы Хәлил Әхтәмовтың «Олимпта сатирик» дуҫтарса шаржы файҙаланған. Дизайнды Ҡырым рәссамы Кирилл Лемешко башҡарған, ул сериялар логотибын да әҙерләгән. Китаптың тиражы – 1500 дана.\nМарсель Сәлимов – Сергей Михалков, Владимир Гиляровский (Рәсәй), Николай Гоголь (Украина), Эрнест Хемингуэй (Канада) исемендәге халыҡ-ара әҙәби премия лауреаты, «Алеко» (Болгария) премияһы, «Интеллигент миҙгел» (Саки ҡалаһы, Ҡырым) фестивале лауреаты.


Баҙардөҙө — Башҡорт Википедияһы\n41°13′14″ с. ш. 47°51′30″ в. д.\nДағстан һәм Гусарский район[d]\nБаҙардөҙө (әзерб. Bazardüzü) йәки Базар дюзю — табасаран телендә, Киченсув (лезг. КичIен сув) — Төп Кавказ һыртының Әзербайжан менән Рәсәй (Дағстан) сигендәге түбә. Бейеклеге 4466 метр.\nБаҙардөҙө Рәсәйҙең иң көньяҡ нөктәһе булараҡ киң билдәле, мәгәр ғәмәлдә был нөктәнән 4 километрға төньяҡтараҡ урынлашҡан, алыҫлығы 7,3 км. Үҙ нәүбәтендә Рагдан һәм Нәсән тауҙары Баҙардөҙө нән көньяҡтараҡ урынлашҡан һәм Рәсәйҙең иң көньяҡ нөктәһенә яҡыныраҡ, ярашлы рәүештә 2,2 һәм 3,7 км. Баҙардөҙө Әзербайжандың һәм Дағстанlың иң бейек түбәһе булып тора. Балсыҡлы сланецтарҙан һәм порфириттарҙан барлыҡҡа килгән. Баҙардөҙө түбәһенән XX быуат башында 8 боҙлоҡ сығып торған, иң ҙуры 1 километр самаһы оҙонлоҡта булып, Тихицар тигән атамалы булған.\n1 Баҙардөҙө массивы — Көнсығыш Кавказдың иң бейек нөктәһе\n3 Тауға күтәрелеүҙәр тарихы\nБаҙардөҙө массивы — Көнсығыш Кавказдың иң бейек нөктәһе[үҙгәртергә | вики-тексты үҙгәртергә]\nБаҙардөҙө Төп Кавказ көнсығышында унан тармаҡланған һырттарҙың иң һуңғы быуыны, унан ары тауҙар тәпәшәйә бар. Баҙардөҙө итәгенән бик күп йылғалар ағып сыға һәм Самур йылғаһына барып ҡоя. Баҙардөҙө майҙандары ниваль-боҙлоҡло, боҙлоҡло-эрозиялы һәм эрозиялы-денудациялы рельефтары менән билдәле. Хәҙерге заман боҙланыу эҙҙәре (карыҙар, ос һәм ҡабырға мареналары, трогтар) айырата массивтың төньяҡ-көнбайыш өлөштәренә асыҡ күренә. Көньяҡ, шулай уҡ көнсығыш үңерҙәрендә боҙлоҡ эҙҙәрен тулыһынса тиерлек эрозия юҡҡа сығарған. Баҙардөҙөнөң рельефын барлыҡҡа килтереүгә ел ашауы ла йоғонто яһай, шул арҡала үңерҙәрҙә төрлө ҙурлыҡтағы яҫы уйпатттар (ниваль соҡорҙар), ҡомло һәүерташтарҙан торған ҡая киҫәктәре осрай. Массивтың итәктәрендә үҙәндәргә бүленеү ныҡ таралған. Үҙәндәр ярайһы тәрән (1500 м һәм тәрәнерәк) һәм U-рәүешле булып йырылған. Трог (ялғашҡа оҡшаған) кеүек үҙәндәр генә үҙенә башҡа — 8-9 км-ға етә. Уларҙың үңерҙәре үҙән төбөнән 400—500 м-ға ҡалҡып тора. Был үҙәндәрҙең тигеҙ һәм шыма төптәре урыны менән 200 һәм күберәк метрға етә. Әлеге мәлдә Баҙардөҙөнөң боҙланыуы бер нисә боҙлоҡтан һәм ҙур булмаған фирн (боҙға әйләнә барған ҡар) «башлыҡ»тан тора, уларҙың майҙаны — 3,6 км².\nБаҙардөҙө боҙлоҡтары — Әзербайжандың һәм Дағстандың ғына түгел, тотош Төп Кавказдың иң көнсығыш боҙлоҡтары төркөмө. Баҙардөҙөнөң төньяҡ үңерендә ике боҙлоҡ — Муркар һәм Тихицар бар, уларҙан көрәк башына оҡшаған 5 ҙур булмаған сығынты аҫылынып тора. Иң күренеп торғаны Тихицар боҙлого, оҙонлоғо 0,9 км, киңлеге 150—200 м (Будагов Б. А., Кисин И. М. О современном оледенение Базардюзю. Докл. Ан АЗССР, № 1, 1960.). Боҙлоҡтоң ауышлығы киҫкен үҙгәреп тора һәм дөйөм алғанда 250 м тәшкил итә. Боҙлоҡтоң «теле» төньяҡҡа ауышҡан. Боҙлоҡтоң ныҡ ауыш булыуы арҡаһында ул тәүлегенә 4,4-тән 9,3 см-ға тиклем шыуа бара.\nМуркар боҙлоғо төньяҡ-көнсығыш йүнәлешле, Баҙардөҙө итәгендә цирк аренаһы рәүешле уйпат булып тора. Цирк текә ҡырлы ҡаҙанға оҡшаш, төбө 700—800 м самаһы, итәктәрендә фирн ҡаплаған уйпаттар бар. Боҙлоҡтоң дөйөм оҙонлоғо 1440 м, киңлеге 300—450 м. Боҙлоҡтоң теле киртләстә тамамлана, оҙонлоғо 70 м, киңлеге 130 м самаһы. Һуңғы быуатта боҙлоҡтар һиҙелерлек кәмене. 1897 йылда майҙаны 13,8 км² тәшкил итһә, 1911 йылда — 6,67 км², хәҙер иһә 3.8 км². Массивт итәктәрендә ғәжәйеп матур альп һәм субальп болондары йәйрәп ята, унда апрелдән сентябргәсә урындағы халыҡтың, малсыларҙың һарыҡ-кәзәһе көтөүҙә йөрөй.\nБаҙардөҙө массивының хайуандар донъяһы ла бай һәм үҙенсәлекле. Дағстан туры, тау кәзәһе, ҡоралай ярайһы күп һаҡланған. Кеше аяғы баҫмаған ҡаяларҙа, боҙлоҡтар янында тиерлек тау күркәләре йәки улар тигән ҡоштар осрай.\nӘзербайжан телендә Базардюзю (Баҙардөҙө) «баҙар майҙаны», дөрөҫөрәге, йүнәлеш күрһәткән һүҙ — «баҙарға төҙәү, йүнәлтеү». Табасарандарса — төҙөк баҙар, тигеҙ баҙар. Эш шунда — борон һәм урта быуаттарҙа ошо түбәнән көсығыштараҡ Шахнабад үҙәнендә йыл һайын төрлө тарафтарҙан төрлө милләттәр килеп ҙур йәрминкә ҡора торған булған. Унда Шәрҡи Кавказдан үҙ халыҡтары — хыналығ, крыз, будух, лезгин, рутул, цахур, авар, ләк, даргин, ҡумыҡ, нуғай, әзербайжан — ғына түгел, грузин, әрмән, ғәрәп, йәһүд, фарсы, һинд сауҙагәрҙәре лә килә торған булған. Баҙардөҙө яғы башҡа түбәләрҙән айырылып, әллә ҡайҙан күренеп торған. Каруансылар боҙ диуар янына килеп еткәс, һулға боролоу менән йыраҡ та түгел, үләнле үткәүелдән баҙар майҙанына барып сығасағын белгән, йәғни ошо тауға ҡарап юлды төҙләгәндәр.\nУрындағы лезгиндар тауҙы «Киченсув» тип атай, «Ҡурҡыу тауы» тигәнде аңлата был атама.\nБаҙардөҙөнө беренсе булып рәсми рәүештә теркәлеп буйһондорған кеше — урыҫ топографы прапорщик Сергей Тимофеевич Александров. 1849 йылда Ҡорош артылышы аша төньяҡ-көнсығыш һырттан күтәрелеп ул тауҙа триангуляция вышкаһы ҡуя. 1952 йылдың авгусында Баҙардөҙөгә төндә Г. И. Анохин күтәрелә. 1952 йылдың сентябрендә ул уҡ тарихта беренсе тапҡыр Баҙардөҙөнөң боҙло яғынан түбәгә менә. 1993 йылда Э. М. Раһимов - Көньяҡ һырттан, ә Я. А. Асадов — көньяҡ-көнбайыш цирктан күтәрелә.\n↑ 2,0 2,1 2,2 Такая вот романтика(недоступная ссылка) «Новое Дело» выпуск № 28 (964) от 16 Июля 2010 (недоступная ссылка — история)\n↑ 3,0 3,1 Кичен-даг // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том). — СПб., 1890—1907. (рус.)\nФотографии горы Базардюзю (недоступная ссылка — история)\nНад Базардюзю редко когда не бывает облаков… (недоступная ссылка — история)\nhttps://ba.wikipedia.org/w/index.php?title=Баҙардөҙө&oldid=1066198 ҡабул ителгән\nӘзербайжандың тау түбәләре\nБыл бит һуңғы тапҡыр 17:14 30 август 2021 үҙгәртелгән.


Материалы за Май 2016 года » Башҡортостан гәзите\nИр-ат һөнәре ул!\nИҡтисад // 31-05-2016, 01:07\nАбитуриентҡа һөнәр йылғаһының ҡайһы ярын һайларға? Уңырмы-туңырмы? Сер түгел, был тәңгәлдә ата-әсәнең күбеһе ғәзизенең яҙмышына булышлыҡ итә. Ниндәй ҙә юғары уҡыу йортона уҡырға инеп, уны уңышлы тамамлаһын өсөн ҡулынан килгәндең барыһын да тормошҡа ашырған өлкәндәргә маҡтауҙан башҡа ни әйтәһең! Бәләкәй саҡта үҙе янында ултырып дәрес әҙерләтеүҙән алып, өҫтәмә шөғөлләнеү, репетитор яллау, хатта балаһы БДИ биргәндә ҡатнашыуға тиклем. Тик миҙалдың ике яғы була. Улы йәки ҡыҙы диплом алып та эшһеҙ йонсомаҫмы? Ысынлап та, ни өсөн үҫмер вузға ынтыла, ә һөнәрселек училищеһын ситләп үтә? Үҙ сиратында, заводтарҙың ябай эшселәргә һыуһауы берәүгә лә сер түгел. Осраҡлы күренешме был, ошо сәйер төйөндө тағатырға маташҡанда “Өфө моторҙар эшләү берекмәһе” асыҡ акционерҙар йәмғиәтендә ойошторолған “Иң яҡшы токарь” республика конкурсының шаһиты булырға насип итте.\nЙәмғиәт // 31-05-2016, 01:07\nКөнһылыуҙың ире дауаханала үлде. Бер нисә көн элгәре тиктомалдан хәле бөтөүенә, тыны ҡыҫылыуына зарланғас, табипҡа күренергә күпме генә күндерһә лә, тыңламаны бит. Хәйер, ир заты был йәһәттән үҙ һүҙле инде ул. Сирләп-маҙар китһә лә, өйҙә ятһа ята, әммә табипҡа -– һуңғы сиктә генә. Был юлы ла шулайыраҡ килеп сыҡты. “Үтер әле, һауа торошо ла үҙгәреп тора, шуға күңел болоҡһойҙор”, — тип башлыса тәбиғәткә һылтанды. Әммә өсөнсө көн тигәндә хәленең ауырайғанын һиҙеп, ир табипҡа күренергә ризалыҡ бирҙе.\nМәҙәниәт һәм әҙәбиәт // 31-05-2016, 01:07\nКонгресс-холда “Евразия йөрәге” сәнғәт фестивале сиктәрендә Кино йылына арналған “Башҡортостан Республикаһында киноиндустрияны үҫтереү” тигән темаға “түңәрәк өҫтәл” уҙҙы. Унда “Башҡортостан” киностудияһы директоры Азамат Хужәхмәтов, Башҡортостан Кинематографистар союзы идараһы рәйесе Фәрит Ғәбитов, ошо союздың Йәштәр үҙәге етәкселәре Айнур Асҡаров, кинематографистар берлегенең Йәштәр үҙәге директоры Гөлфиә Шәрипова, режиссер Булат Йосопов һәм башҡа белгестәр ҡатнашлығында Башҡорт киноһының бөгөнгөһө һәм киләсәге тураһында һөйләшеү булды.\nКом: 0 // Уҡынылар: 710 тапҡыр // Тотош уҡырға\nСәләмәт булайыҡ // 31-05-2016, 01:06\nКом: 0 // Уҡынылар: 716 тапҡыр // Тотош уҡырға\nЕр Себерҙән егеттәрҙе көтә...\nИҡтисад // 31-05-2016, 01:06\n– Крәҫтиән (фермер) хужалығы етәкселәре менән осрашып, әле генә район үҙәгенән ҡайтып торам. Күптәребеҙҙе борсоған ҡайһы бер мәсьәләләрҙе хәл итергә йыйылғайныҡ, – тип ҡаршы алды Түбәнге Һаҙ ауылынан фермер хужалығы етәксеһе Юнир Искәндәров. – Шөкөр, көнүҙәк һаналғандарҙың барыһы ла ыңғай хәл ителде, хәҙер тырышып эшләргә генә ҡала.\nМәҙәниәт һәм әҙәбиәт // 31-05-2016, 01:06\nКом: 0 // Уҡынылар: 784 тапҡыр // Тотош уҡырға\nБармы икән тиңдәр һиңә, Ҡурай?!\n“Евразия йөрәге” фестивале сиктәрендә уҙған “Ҡурайфест-ӨФӨ” байрамына бөтә Ер йөҙөндә бер генә лә аналог юҡ! Быны һәр башҡорт белә. Ә ҡурай ул беҙҙең Уралда ғына үҫә.\nКом: 0 // Уҡынылар: 929 тапҡыр // Тотош уҡырға\nӘсә көсөнә һәйкәл ҡуйырлыҡ\nЙәмғиәт // 31-05-2016, 01:06\n“Хоҙай ҙа бирә һынауҙы бары тик көслөһөнә”, тиелә йырҙа. Эйе, ныҡ кеше генә яҙмышында булған бар ҡыйынлыҡтарҙы күтәреп, үҙендә артабан йәшәүгә көс таба.\n“Полиэтилен тоҡсайҙар йыйылып китте әле. Бер кәрәктәре тейәсәк инде”, – тип тоҡтарын ҡайҙа уңайлы итеп һаҡларға белмәй аҙапланған хужабикәгә сер асмаҡсыбыҙ.\nСебешеңде көҙ һанарһыңмы?\nБөгөн күптәр шәхси хужалығында мал-тыуар, ҡош-ҡорт аҫрарға тырыша. Ауыл ерендә генә түгел, ҡалала үҙ йортонда йәшәгән ғаиләләр ҙә ҡош-ҡорт көтөүҙең отошло яғын яҡшы аңлай. Уларға мәғлүмәти йәһәттән ярҙам күрһәтеү маҡсатында Хәйбулла районының Һамар ауылынан тәжрибәле белгес Вәсил ҺӨЙӨНДӨКОВтың яҙмаһын тәҡдим итәбеҙ.\nПодержанные авто: avtoruss-tradein.ru недорогие авто опель с пробегом в москве


Хәбәрҙәр: Париж ҡасаҡтарҙы ҡабул итергә теләмәгән ЕС илдәрен тәнҡитләй.\nПариж ҡасаҡтарҙы ҡабул итергә теләмәгән ЕС илдәрен тәнҡитләй.\nПариж Европаға килгән мигранттарҙы ҡабул итергә теләмәгән ҡайһы бер Европа илдәренә асыуын һәм ризаһыҙлығын белдерҙе. Францияның тышҡы сәйәсәт ведомствоһы башлығы Лоран Фабиус журналистар менән көрсөккә ҡарата үҙ фекере менән уртаҡлашты. Тәнҡит уты күберәк Сербия сигенә сәнскеле тимер сыбыҡтарҙан кәртә ҡороп ҡуйған Венгрияға яуҙы.\n“Европаның, айырыуса Көнсығыш Европа илдәренең, мигранттарҙы ҡабул итергә теләмәүе лайыҡлы эш түгел”,-тине Фабиус.\nӘ Венгрияға килгәндә, министр былай тип белдерҙе:\n“Венгрия- Европаның бер өлөшө. Европаның үҙ ҡиммәттәре бар...Кәртәләр ҡороп ҡуйғас, был ҡиммәттәргә кем хөрмәт менән ҡараһын...”\nЕвропа комиссияһы ҡасаҡтарҙы ЕС илдәренә бүлеү яғында тора, шул рәүешле мигранттар тәүләп аяҡ баҫҡан Италиялағы һәм Грециялағы хәлдәрҙе йомшартырға мөмкин булыр ине. Былар барыһы ла ихтыяри нигеҙҙә эшләнергә тейеш. Әммә шул уҡ Венгрия, уның менән рәттән Австрия, Словакия һәм Словения был башланғысты тулыһынса яҡламай.\n“Ҡарарҙарҙың оҙаҡ ҡабул ителеүе өсөн, Европаны ғәйепләй алабыҙ. Был, ысынлап та, шулай. Беҙ ҡағыҙҙа ҡарар ҡабул итәбеҙ, ә бит уларҙы ҡабул итергә генә түгел, кисекмәҫтән үтәй башларға ла кәрәк,”-тип һыҙыҡ өҫтөнә алды Фабиус.\nЕС-тың сиктәрҙе һаҡлау буйынса Frontex (“Фронтекс”) агенствоһы мәғлүмәттәре буйынса, ошо йылдың ғинуарынан июленә ҡәҙәр Европаға легаль булмаған 340 мең мигрант килгән. Үткән йыл менән сағыштырғанда, был 175 процентҡа күберәк.


8 Июнь 2018, 12:14\nБына өс йыл инде, 2015 йылдан алып ололарҙы Эльвира ҡарай. Әлеге ваҡытта ул ике ауылға 16 кешене (ошо көндәрҙә был һан 19-ға барып баҫты) хеҙмәтләндерә. Беҙҙең ауылда ғына түгел, ә күрше Ҡурғашлы ауылында ла бар уның инәйҙәре. Тырыш, үҙ эшенә етди ҡараған, кешелекле ҡатын ул, Эльвира. Тормош иптәше Фәнил Йәнтүрин менән өс бала тәрбиәләп, икәүһен (игеҙәктәрен) гимназияла уҡытып, мал ҡарап, ҡаҙ-өйрәген үҫтереп, матур тормош көтә улар.\n- Ауылда тауыҡ сүпләһә лә бөтмәй торған эш, мәшәҡәттәр араһында ололарға барып ярҙам итеү ауыр түгелме ? - тип һорайым.\n- Юҡ, донъя көтөргә лә, балаларҙы аяҡҡа баҫтырырға, уҡытырға кәрәк, ҡул ҡаушырып ултырып булмай, йүгерәһең инде, өлгөрәһең, - ти ул тыйнаҡ ҡына йылмайып.\nЭйе, эш еңелдән түгел. Ололар менән уртаҡ тел табып, уларҙың уй-теләктәрен аңлап, хәлдәренә керергә, ай-һай, һәр кем булдыра алмайҙыр! Ололар ҙа ҡәнәғәт Эльвираның эше менән, ваҡытында килә, үҙ эшен белә, тиҙәр. Ҡайһы ваҡыт бит эш, ярҙам ғына түгел, ә ултырып һөйләшеп алыу ҙа ололар өсөн бер ҡыуаныс. Сырхап, күңелһеҙләнеп торған саҡтары ла йыш була бит инәй-бабайҙарҙың. Елме, буранмы, ямғырмы Эльвира ололар янында...\n- Ҡурғашлынан автобус булмаған көндәрҙә йәйәү ҡайтҡаным бар, көҙ көнө ҡурҡыныс инде, бүре-фәлән тип уйланаһың, ярай әле еңел машиналар осрап тора, мәрхәмәтле ауылдаштар ултыртып алып ҡайта, - тип һүҙен дауам итә ул. Уңыштар һиңә, Эльвира!\nҺеҙгә ныҡлы һаулыҡ һәм рух көсө, именлек һәм бәхет, изгелегегеҙҙе өләшкән кешеләрҙең рәхмәтле булыуын, тормош иптәшегеҙ менән бер берегеҙҙе аңлап, оҙаҡ йылдар емешле эшләүегеҙҙе теләйем!


24 Ноябрь , 09:55\nМинең әсәйем Исҡужина Гөлфирә Юлай ҡыҙы иҫ киткес тәбиғәтле, йәмле Нуҡай ауылында тыуып үҫкән. Әлеге көндә Аралбай ауылында тормош көтә. Әсәйем ысын башҡорт ҡатын-ҡыҙҙарына ғына хас булған сифаттарға эйә. Тыныс холоҡло, сабыр, беҙҙе - балаларын һәр ваҡыт алға әйҙәүсҽ ул. Мәктәптән беҙ әсәйем бешергән бәлештәрҙе, билмән-мантыйҙарын, туҡмаслы аштарын һағынып ҡайтып инәбҽҙ. Тағы ла әсәйем ҡомалаҡтан сөпрә яһап, тәмле итеп икмәктәр бешерә. Уға барыһы өсөн дә оло рәхмәт һүҙҙәремде еткергем килә. Әсәйемде Әсәйҙәр көнө менән ысын күңелдән ҡотлайым. Уға алдағы көндәрҙә беҙҙе гел генә йылмайып ҡаршы алып, иҫән-һау йәшәүен теләйем. Әсәй, беҙ һине яратабыҙ! Гөлсәсәк Исҡужина. Аралбай ауылы.\nМинең әсәйем Исҡужина Гөлфирә Юлай ҡыҙы иҫ киткес тәбиғәтле, йәмле Нуҡай ауылында тыуып үҫкән. Әлеге көндә Аралбай ауылында тормош көтә. Әсәйем ысын башҡорт ҡатын-ҡыҙҙарына ғына хас булған сифаттарға эйә. Тыныс холоҡло, сабыр, беҙҙе - балаларын һәр ваҡыт алға әйҙәүсҽ ул. Мәктәптән беҙ әсәйем бешергән бәлештәрҙе, билмән-мантыйҙарын, туҡмаслы аштарын һағынып ҡайтып инәбҽҙ. Тағы ла әсәйем ҡомалаҡтан сөпрә яһап, тәмле итеп икмәктәр бешерә. Уға барыһы өсөн дә оло рәхмәт һүҙҙәремде еткергем килә. Әсәйемде Әсәйҙәр көнө менән ысын күңелдән ҡотлайым. Уға алдағы көндәрҙә беҙҙе гел генә йылмайып ҡаршы алып, иҫән-һау йәшәүен теләйем. Әсәй, беҙ һине яратабыҙ!


«Һеңлекәш» Х «Витторио Венето» халыҡ-ара кинофестивалендә награда алды\n17 Декабрь 2020, 11:45\n«Һеңлекәш» фильмы Италияла Х «Витторио Венето» халыҡ-ара балалар фильмдары кинофестивалендә йәштәр фильмдары араһында иң яҡшыһы булды.\nБашҡортостан Республикаһының халыҡ шағиры Мостай Кәримдең «Беҙҙең өйҙөң йәме» повесы буйынса төшөрөлгән картинаның режиссеры – Александр Галибин.\nФильм 2020 йылдың 16 ноябренән 12 декабренә тиклем онлайн форматта күрһәтелде. Конкурс программаһында Ҡытайҙан, Һиндостандан, Рәсәйҙән, Чехиянан, Германиянан һәм Италиянан 12 фильм ҡатнашты. Фестивалдең ойоштороусыһы булып 1995 йылда Италияла нигеҙ һалынған «400 Colpi» коммерцияға ҡарамаған ассоциацияһы сығыш яһаны. Маҡсаты – фестивалдәр, белем биреү курстары, кинематографик күҙәтеү аша аралашыу сараһы һәм мәҙәни үҫеш булараҡ йәш аудиторияны киноға йәлеп итеү.\n«Һеңлекәш» хәрби драмаһы Рәсәй Федерацияһының Мәҙәниәт министрлығы һәм Мостай Кәрим исемендәге фонд булышлығында «Мотор Фильм Студия» кинокомпанияһы тарафынан төшөрөлгән. Таҫма 2019 йылдың 19 сентябрендә Башҡортостандың халыҡ шағиры Мостай Кәримдең 100 йыллығы уңайынан экранға сыҡты.\nФильм Мәскәү, Санкт-Петербург, Плесс, Ялта, Светлогорск, Выборг, Волоколамск, Смоленск, Түбәнге Новгород, Төмән, Владимир, Тамбов һәм Туапсе ҡалаларында уҙған фестивалдәрҙә, шулай уҡ Лондонда, Брюсселдә һәм Венала күрһәтелде.


31 декабрь — Башҡорт Википедияһы\n31 декабрь — григориан стиле буйынса йылдың 365-се көнө (кәбисә йылында 366-сы). Йылдың һуңғы көнө.\n31 декабрь Викимилектә\nЕр: Яңы йыл алды.\nДөйөм тыныслыҡ сәғәте көнө.\nҠарар ҡабул итеү көнө.\nАҠШ: Шампан шарабы көнө.\nРәсәй: Финанс йылын тамамлау.\nӘзербайжан: Бөтә донъя әзербайжандарының теләктәшлек көнө.\nҠырғыҙстан: Таможня хеҙмәткәрҙәре көнө.\nРәсәй: Эске эштәр министрлығының Махсус ташыуҙар үҙәге көнө.\n1898: Мәскәү — Санкт-Петербург телефон линияһы эшләй башлай.\n1951: Ермолаевка, 1971 йылдан — Күмертау күмер разрезы файҙаланыуға тапшырыла.\n1960: Волгоградта троллейбус йөрөй башлай.\n1960: Хәҙерге Рәсәй Фәндәр академияһы Өфө федераль тикшеренеүҙәр үҙәгенең Органик химия институты ойошторола.\n1968: Тауыштан тиҙ осоусы «Ту-144» пассажир самолёты беренсе осош яһай.\n1970: Кемерово өлкәһе икенсе Ленин ордены менән бүләкләнә.\n1999: Рәсәйҙең беренсе Президенты Борис Ельцин отставкаға китә, Президент вазифаһын башҡарыусы итеп Владимир Путинды тәғәйенләй.\nСюткин Пётр Иванович (1915—14.08.1954), Бөйөк Ватан һуғышында ҡатнашҡан хәрби хеҙмәткәр, танк бригадаһының взвод командиры, гвардия майоры. Советтар Союзы Геройы (1946).\nАбрамов Алексей Фёдорович (1925—12.06.2010), Бөйөк Ватан һуғышы яугиры, танк ротаһы десантсыһы, кесе сержант. Дан орденының тулы һәм 3-сө дәрәжә Хеҙмәт Даны (1972) ордены кавалеры.\nЯҡупов Радик Ғиззәт улы (1935–22.02.2011), ғалим-инженер-механик. 1973 йылдан Өфө авиация институты һәм Өфө дәүләт авиация техник университеты уҡытыусыһы, шул иҫәптән 1984—1989 йылдарҙа машина деталдәре һәм механизмдар теорияһы кафедраһы мөдире; 2001 йылдан – хәҙерге Рәсәй Фәндәр академияһы Өфө федераль тикшеренеүҙәр үҙәгенең Механика институты хеҙмәткәре, 2007 йылдан – баш ғилми хеҙмәткәр. Техник фәндәр докторы (1986), профессор (1987). Башҡортостан Республикаһының атҡаҙанған фән эшмәкәре (1997). Сығышы менән хәҙерге Башҡортостан Республикаһының Күгәрсен районы Ибрай ауылынан.\nБәхтейәрова Заһиҙә Нурый ҡыҙы (1916—1978), балет артисы, тәүге башҡорт балериналарының береһе. 1938—1946 йылдарҙа Башҡорт дәүләт опера һәм балет театрының балет артисы, 1950—1964 йылдарҙа педагог-репетиторы, бер үк ваҡытта театрҙың балет студияһы уҡытыусыһы, 1965—1974 йылдарҙа Октябрьский ҡалаһындағы Ю. А. Гагарин исемендәге Техника йорто балет студияһының (1972 йылдан халыҡ хореография студияһы) художество етәксеһе һәм балетмейстеры. Башҡорт АССР-ының атҡаҙанған мәҙәниәт хеҙмәткәре (1972).\nҒәбдрәхимов Мәүлитйән Сәғитйән улы (1941), юғары мәктәп ветераны, ғалим-инженер-механик. 1970 йылдан Өфө нефть институтының һәм Өфө дәүләт нефть техник университетының Октябрьский филиалы уҡытыусыһы, шул иҫәптән 2002 йылдан нефть промыслаһы машиналары һәм ҡорамалдары кафедраһы мөдире. Техник фәндәр докторы (1992), профессор (1995). Башҡортостан Республикаһының атҡаҙанған фән эшмәкәре (1998), СССР-ҙың нефть сәнәғәте отличнигы (1981) һәм уйлап табыусыһы (1976), Рәсәй Федерацияһының почётлы юғары һөнәри белем биреү хеҙмәткәре (2006).\nНазарова Филзә Мәсғүт ҡыҙы (1951), һаулыҡ һаҡлау өлкәһе ветераны, табип-акушер-гинеколог. 1978 йылдан Өфөләге 17-се, 1982 йылдан — 21-се дауахана табибы. Башҡортостан Республикаһының атҡаҙанған табибы (2007). Сығышы менән Өфө ҡалаһынан.\nСәмирханов Урал Эдгар улы (1961), ғалим-табип, хирург. 1990 йылдан Раевка үҙәк район дауаханаһы табибы. Медицина фәндәре кандидаты (2002). Сығышы менән хәҙерге Башҡортостан Республикаһының Әлшәй районы Үрәҙмәт ауылынан.\nТыуған айы һәм көнө тураһында аныҡ мәғлүмәт булмағандар\nЯмалетдинов Нәүфәт Нәбиулла улы (1901—1940), комсомол һәм дәүләт органдары эшмәкәре. 1920—1921 йылдарҙа РКСМ-дың Башҡортостан өлкә комитетының беренсе секретары, бюро ағзаһы; 1928—1930 йылдарҙа Башҡорт АССР-ының юстиция халыҡ комиссары.\nШәйехов Фәһим Мансур улы (1931—24.03.1994), алдынғы нефтсе. 1957—1986 йылдарҙа «Саҡмағошнефть» нефть һәм газ сығарыу идаралығы операторы, мастеры, смена начальнигы, төҙөлөш-монтаж идаралығы начальнигы. Хеҙмәт Ҡыҙыл Байраҡ (1981) һәм «Почёт Билдәһе» (1971) ордендары кавалеры. Сығышы менән хәҙерге Башҡортостан Республикаһының Саҡмағош районы Саҡмағош ауылынан.\nИмамов Баязит Зәкәриә улы (1936), ауыл хужалығы ветераны. 1974 йылдан Дүртөйлө районы «Әсән» колхозы бригадиры, 1979—1986 йылдарҙа һәм 1992 йылдан — баш агроном. Хеҙмәт Ҡыҙыл Байраҡ ордены кавалеры (1976), СССР Халыҡ ҡаҙаныштары күргәҙмәһендә ҡатнашыусы (1983), ВДНХ-ның көмөш миҙалы эйәһе (1977). Сығышы менән хәҙерге Башҡортостан Республикаһының Илеш районы Сәйетҡол ауылынан.\nБәхтизин Нәзиф Раян улы (1927—21.10.2007), ғалим-агроном, юғары мәктәп уҡытыусыһы һәм етәксеһе. Башҡортостан Республикаһы Фәндәр академияһы ағза-корреспонденты (1991), ауыл хужалығы кандидаты (1955), профессор (1978). Башҡорт АССР-ының атҡаҙанған фән эшмәкәре (1970). Хеҙмәт Ҡыҙыл Байраҡ (1971) һәм «Почёт Билдәһе» (1966) ордендары кавалеры.\nКомлев Василий Павлович (1918—2003), партия, хужалыҡ һәм юғары мәктәп эшмәкәре, Бөйөк Ватан һуғышы йылдарында Белоруссия биләмәләрендә партизандар хәрәкәтен ойоштороусыларҙың береһе, һуғыштан һуң Витебск өлкә башҡарма комитеты рәйесе урынбаҫары. 1960 йылдан иҡтисадсы-ғалим, иҡтисад фәндәре кандидаты, доцент (1960). Ике Ленин һәм 1-се дәрәжә Ватан һуғышы ордендары кавалеры. Сығышы менән хәҙерге Башҡортостан Республикаһының Ишембай районы Верхотор ауылынан.\nХарисов Фәррүх Харис улы (1918—13.01.1945), Бөйөк Ватан һуғышында батырҙарсы һәләк булған яугир, артиллерия полкының разведка отделениеһы командиры, өлкән сержант. Дан орденының тулы кавалеры.\nВәхитов Ғәҙел Ғәләүетдин улы (1928), ғалим-инженер‑нефтсе, юғары мәктәп уҡытыусыһы. Татарстан Республикаһы Фәндәр академияһының почётлы академигы (1999), техник фәндәр докторы (1965), профессор (1967). Татар АССР‑ының 7‑се саҡырылыш Юғары Советы депутаты. Ҡаҙаҡ ССР-ының Дәүләт премияһы (1984), СССР Министрҙар Советы премияһы (1981), И. М. Губкин исемендәге премиялар (1969, 1981) лауреаты. Ленин (1971), Хеҙмәт Ҡыҙыл Байраҡ (1966) ордендары кавалеры. Татар АССР‑ының атҡаҙанған фән һәм техника хеҙмәткәре (1965), СССР‑ҙың почётлы нефтсеһе (1978), Рәсәй Федерацияһы яғыулыҡ-энергетика комплексының почётлы хеҙмәткәре (1996), СССР‑ҙың уйлап табыусыһы (1980).\nЧекмарёв Сергей Иванович (1909—11.05.1933), шағир, ауыл хужалығы белгесе. 1932—1933 йылдарҙа Хәйбулла районының «Таналыҡ» һәм Ейәнсура районының «Инәк» совхоздары зоотехнигы. Ленин комсомолы премияһы лауреаты (1976, үлгәндән һуң). Сығышы менән Мәскәүҙән.\nВәсилә Фәттәхова (1979—26.01.2016), эстрада йырсыһы, Башҡортостан Республикаһының (2015) һәм Татарстан Республикаһының (2015) атҡаҙанған артисы.\nФәйзуллин Шамил Кәшфулла улы (1939), инженер, химик-технолог, 1957—2005 йылдарҙа «Салаватнефтеоргсинтез» (хәҙер «Газпром Нефтехим Салауат») йәмғиәтенең яуаплы хеҙмәткәре. Башҡортостан Республикаһының атҡаҙанған химигы (1997).\n31 декабрҙә тыуғандар\n1869: Анри Матисс, Франция рәссамы.\n1908: Симон Визенталь, Австрияла тыуған йәһүд, архитектор һәм йәмәғәт эшмәкәре.\n1937: Энтони Хопкинс, Британия актёры.\n1941: Алекс Фергюсон, 1986—2013 йылдарҙа «Манчестер Юнайтед» футбол клубының баш тренеры.\n1946: Людмила Пахомова, СССР фигурисы, Олимпия чемпионы (1976).\n1948: Донна Саммер, АҠШ йырсыһы.\n1948: Регина Дубовицкая, Рәсәйҙең телетапшырыуҙар алып барыусыһы.\n1973: Николай Цискаридзе, СССР һәм Рәсәй балет артисты, Рәсәй Федерацияһының халыҡ артисы.\n1719: Джон Флемстид, Англия астрономы.\n1916: Рене-Поль Шутценбергер, Франция рәссамы.\n1936: Мигель де Унамуно, Испания философы, яҙыусы һәм йәмәғәт эшмәкәре.\n1944: Анна Афанасьевна Морозова, СССР-ҙың партизан-разведчигы, Советтар Союзы Геройы (1945, үлгәндән һуң).\n1951: Максим Максимович Литвинов, СССР-ҙың дәүләт эшмәкәре, дипломат. 1930—1936 йылдарҙа СССР-ҙың сит ил эштәре халыҡ комиссары.\n1970: Николай Николаевич Андреев, СССР физигы, фәнни акустика мәктәбенә нигеҙ һалыусы. Социалистик Хеҙмәт Геройы (1970).\n1972: Андрей Николаевич Белозерский, СССР биохимигы, молекуляр биологияға нигеҙ һалыусыларҙың береһе. Социалистик Хеҙмәт Геройы (1969).\n1980: Маршалл Маклюэн, Канада социологы, филолог һәм әҙәби тәнҡитсе.\n1985: Ғабит Мәхмүт улы Мусрепов, СССР яҙыусыһы, йәмәғәт эшмәкәре, Ҡаҙаҡ ССР-ы Фәндәр академияһы академигы, Социалистик Хеҙмәт Геройы (1974), Ҡаҙағстандың халыҡ яҙыусыһы (1984).\n1990: Иосиф Абрамович Рапопорт, СССР-ҙың ғалим-генетигы, Ленин премияһы лауреаты (1984), Социалистик Хеҙмәт Геройы (1990). Бөйөк Ватан һуғышында ҡатнашыусы.\n1993: Михаил Александрович Дудин, СССР шағиры, тәржемәсе, хәрби хәбәрсе, йәмәғәт эшмәкәре. Социалистик Хеҙмәт Геройы (1976).\n1996: Лев Иванович Ошанин, шағир, йырҙар авторы, СССР-ҙың Дәүләт премияһы лауреаты (1950)\n2004: Жерар Дебрё, АҠШ иҡтсадсыһы, Нобель премияһы лауреаты (1983).\nhttps://ba.wikipedia.org/w/index.php?title=31_декабрь&oldid=1103791 ҡабул ителгән\nПоследний раз редактировалась 30 декабрь 2021 в 05:03\nБыл бит һуңғы тапҡыр 05:03 30 декабрь 2021 үҙгәртелгән.


Бөрө районында «Тойота ланд крузер» менән «Лада» юл бүлешә алмаған\nДжип ҡаршы һыҙатҡа сығып «ВАЗ» автомобиле менән бәрелешә. «Лада»ға идара итеүсе 45 йәшлек ханымдың ғүмере өҙөлә, уның 37 йәшлек пассажиры дауаханаға оҙатыла.\nМ-5 федераль трассаһының 1349 километрында ике йөк автомобиле һәләкәткә тарый. Фураларҙың береһе тимер конструкциялар, икенсеһе почта тейәгән була. Тайғаҡ юлда йөк автомобилдәренең тәүгеһе икенсеһен уҙырға теләй. Әммә идара итеү һәләте юғалтып, почта тейәгән автомобиль юл ситенә сығып оса. Водителгә медицина ярҙамы күрһәтергә тура килә.\nҒәҙәттән тыш хәлдәр министрлығы киләһе тәүлектәрҙә республика биләмәһендә тотороҡһоҙ һауа торошо һаҡланыуы тураһында хәбәр итә. Ҡар яуыуы, буран сығыуы, юлдарҙа боҙлауыҡ күҙәтелеүе, елдең тиҙлеге секундына 18 метрға етеүе ихтимал. Юл хәрәкәте хәүефһеҙлеге дәүләт инспекцияһы оҙон юлға сыҡмаҫҡа, ҡағиҙәләрҙе һәм тиҙлек режимын теүәл үтәргә кәңәш итә.


Ғаилә – бәләкәй дәүләт... » Башкортостан кызы | Башҡортостан ҡыҙы\nҒаилә – бәләкәй дәүләт...\nКүңелдәрҙең түренә үтер талғын моң аҫтында сәхнәгә ике әсә күтәрелә. Улар, Ирина Курапова һәм Светлана Неклюдова, бөтә ғәм алдына сығарылыуҙарының сәбәбен белмәйенсә, аптырашып, бер-береһенә ҡарап тора. Шул саҡ... сәхнәнең ике яғынан бәһлеүәндәй ике һалдат йүгереп сығып, ханымдарҙы ҡосаҡлап ала:\nБыл тулҡынландырғыс минуттарҙа залда ултырыусы бөтә әсәйҙәрҙең күҙҙәренә йәш эркелде. Улдарының армиянан ҡайтыуын көтөп, көндәрҙе түгел, сәғәттәрҙе һанап йәшәгән әсәләрҙең кисерештәрен аңлатырлыҡ ниндәй һүҙҙәр бар икән?! Көтөлмәгән шатлыҡлы осрашыуҙы тап Әсә көнөндә ойоштороу өсөн һалдаттарҙы ваҡытынан бер ай алда ҡайтартыуҙы ҡайғыртып, Нефтекама ҡала хакимиәтенең ғәскәри часть командирҙары менән көҙ башынан һөйләшеүҙәр алып барыуын күптәр, был күренеште мөғжизәләй күреп, ишетмәй ҙә ҡалды шикелле.\nӘсә иң юғары, илаһи зат итеп күтәрелгән, әсә һөйөүе иң ҡөҙрәтле көс тип танылған тантана мөғжизәләр менән тулы ине. Сәхнәләге ҙур экранда Мәскәүҙә, Санкт-Петербургта, Ҡазанда, башҡа ҡалаларҙа уҡыусы Нефтекама балалары әсәйҙәрен нисек яратыуҙарын белдереп, бер-бар артлы үҙ ҡотлауҙарын яңғырата башлағас, һәммәһен дә тулҡынланыу солғаны, байрамға килгән гүзәл заттар күҙ йәштәрен йәшермәне – шатлыҡ, бәхет йәштәре ине улар. Йыраҡтағы ғәзиз балаларының тәбрикләүҙәрен ишеттереү өсөн хакимиәт ул ҡалаларҙағы Башҡортостан вәкиллектәре менән айҙан артыҡ эш алып барған икән!\n...Бер нисә көн дауамында Нефтекамала әсәләрҙең бөйөклөгөн данлауға арналған саралар теҙмәһен йыл буйына әсәлекте, балалыҡты, ғаиләне яҡлау буйынса ҡалала алып барылған эҙмә-эҙлекле эштең гүзєл сағылышы, тип атарға мөмкин.\n– Ҡалабыҙ йәш, быйыл уның барлыҡҡа килеүенә илле йыл булды. Унда ғүмер итеүселәрҙең уртаса йәше – 36. Әсәлек капиталы бирелә башлау менән ҡалабыҙҙа донъяға килеүсе сабыйҙар һаны ҡырҡа артты – беҙ тыуым буйынса республикала тәүге урындарҙың береһен биләйбеҙ. Был, әлбиттә, йәш ғаиләләр хаҡында даими хәстәрлек күреүебеҙ һөҙөмтәһе лә булып тора, – тип һөйләй Нефтекама ҡалаһы хакимиәте башлығы урынбаҫары Шамил Шакир улы Хәлитов. – Мәҫәлән, быйыл барлығы ете балалар баҡсаһы файҙаланыуға тапшырылды. Заманса перинаталь үҙәгебеҙ менән ғорурлана алабыҙ. Өҫтәмә белем биреү учреждениеларында балалар бушлай шөғөлләнә. Ишле, инвалид бала тәрбиәләүсе 500-ҙән ашыу ғаиләгә үҙ йорттарын һалыу өсөн ер участкаһы бүленде, яҡын арала тағы мең ғаилә ерле буласаҡ. Тәрбиәгә, уллыҡҡа бала алған ғаиләләргә лә иғтибарыбыҙ бик ҙур. Ә әсәләрҙе хөрмәтләүебеҙ, йәш быуынға ошо тойғоно һалырға ынтылыуыбыҙ – тәбиғи. Сөнки әҙәм балаһының кемлеген ғүмер биргән кешеһенә ҡарата мөнәсәбәте билдәләй бит.\nНефтекамалағы бер матур күренеште – игеҙәк балалар күп тыуыуын билдәләп үтке килә. Ҡала хакимиәтенең тантаналар залында уларҙы тәбрикләү өсөн айырым байрам ойошторҙолар. Ҡарап тороуға үҙҙәре лә йәш кенә һылыуҙарҙың икешәр-өсәр сабый әсәһе булыуы һоҡландыра. Ҡала хакимиәте башлығы Илүс Ғарифуллин, уның беренсе урынбаҫары Шамил Хәлитов, ҡатын-ҡыҙҙар советы рәйесе Фирүзє Насирова менән сәй табыны артында улар, асылып, үҙҙәрен борсоған һорауҙар хаҡында һөйләне. Сөнки игеҙ бала үҫтереү икеләтә шатлыҡ килтерһә, мәшәҡәте лә икеләтә арта бит. Улар күп осраҡта ваҡытынан алда тыуа, йышыраҡ сирләй. Поликлиникаларҙа биләү өҫтәлдәренең, бала табыу йорттарында етлекмәй тыуған бәләкәстәр өсөн кюветтарҙың аҙ булыуы, табипҡа инеү өсөн сираттар – игеҙ бәпес бағыусылар өсөн ваҡ нәмәләр түгел. Етәкселек бөтә теләктәрҙе, тәҡдимдәрҙе диҡҡәт менән тыңлап, хәл итәсәген белдерҙе.\n“Әсәй өсөн гөлләмә” – Әсә көнөнә арналған тантаналар сиктәрендә 10 йәшкә тиклемге балалар үҫтереүсе йәш әсәләр хөрмәтенә уҙғарылған кисә шулай тип аталды. Улар араһында бала љарау өсөн бирелгєн отпускынан сығып тормайынса икенсе бәпестәрен табыусылар күп. Балалар ижадын үҫтереү үҙәгендә был көндө әсәйҙәр, көндәлек тормош мәшәҡәттәрен онотоп, улдары һәм ҡыҙҙары менән бергә сәс матурлау, ҡомда һүрәт төшөрөү, кейеҙ уйынсыҡтар яһау оҫтаханаларында шөғөлләнде – рәхәтләнеп сикһеҙ ижади хыялдарына ирек бирҙе...\nБайрам уңайынан туғыҙ йөҙгә яҡын әсәгә гөлләмәләр тапшырылды. Улар араһында – йәш әсәләр, күп бала тәрбиәләүсе гүзәл заттар, улдары хәрби хеҙмәттә һәләк булған әсәләр, тәрбиәгә, уллыҡҡа бала алыусылар. Ә улдары һәм ҡыҙҙары матур эштәре, яҡшы уҡыуҙары менән ҡала данын арттырған утыҙ әсә хакимиәт башлығы исеменән Рәхмәт хаттары алып ҡыуанды.\nБашҡортостаныбыҙҙа күп балалы әсәләргә “Әсәлек даны” миҙалы тапшырылһа, Нефтекамала ла быйыл әсәләр өсөн миҙал булдырғандар. Ләкин ул балалар һанына љарап түгел, є лайыҡлы, башҡалар өлгө алырлыҡ улдар һәм ҡыҙҙар үҫтергән әсәләргә бирелә. “Әсәгә рәхмәт” тип аталған миҙалдың бәҫе лә юғары: йылына уны ике генә гүзәл зат аласаҡ. Быйыл уға тәбиғи фєндєр буйынса халыҡ-ара олимпиадалар еңеүсеһе, шул уҡ ваҡытта талантлы музыкант Айнур Мәҡсүтовтың әсәһе Зәлиә Фәнәүи ҡыҙы һәм халыҡ-ара класлы спорт мастеры, ауыр атлетика буйынса донъя чемпионкаһы Диана Әхмәтованың әсәһе Флүзә Насибетдин ҡыҙы лайыҡ булған. Нефтекаманың илдє маҡтаулы әсәләр өсөн үҙ миҙалы булдырылған бөртөклєп ћанарлыљ љалаларґыњ береће икєнен єйтеп үтеү кєрєктер.\nНефтекамаларҙың байрам шатлығын уртаҡлашырға “Ата-әсә хәстәре” халыҡ-ара хәрәкәте рәйесе, химия фәндәре кандидаты Клара Шәрәф ҡыҙы Мансурова ла килгәйне. Рәсәйҙә һәм сит илдәрҙә киң ҡолас ала барған был йәмәғәт ойошмаһы нефтекамалар менән 2005 йылдан бирле хеҙмәттәшлек итә һәм һис кенә лә осраҡлы түгел – ҡалала ғаиләнең, әсәнең, атайҙың абруйын күтәреү буйынса алып барылған эш хәрәкәттең эшмәкәрлеге менән тулыһынса ауаздаш.\nШул айҡанлы ойошторолған “Бөтәһе лә әсәнән башлана” тигән ата-әсә уҡыуҙары ифрат бай йөкмәткеле һәм фәһемле ине. Был уҡыуҙарҙың бигерәк тә йәш ғаиләләр өсөн бик мөһим булыуын күҙ уњында тотоп, “Ата-әсә хәстәре” хәрәкәтенең урындағы бүлексәһе менән бер рәттән ҡала ҡатын-ҡыҙҙар советы ла уны уҙғарыуға ҙур көс һалды. Клара Шәрәф ҡыҙы йыйылыусыларҙы үҙ ижади оҫтаханаһы менән таныштырып ҡына ҡалманы, ғәжәйеп мауыҡтырғыс мөхит тыуҙырып, барыһын да бала тәрбиәләүҙең йәш үҙенсәлеге хаҡында йәнле фекер алышыуҙарға йәлеп итте. “Ата-әсә хәстәре”нең Башҡортостандағы бүлексәһе рәйесе, уның төбәктәге эшмәкәрлеген йәйелдереүгә тос өлөш индергән Нефтекама нефть колледжы китапханасыһы Эльвира Фәһим ҡыҙы Хафизоваға “Йөрәк һәм Роза” алтын билдәһе тапшырылды.\nУҡыуҙарҙа ҡала педагогтары, психологтары, табиптары, ата-әсәләре менән бергє төньяҡ-көнбайыш райондарҙың ҡатын-ҡыҙҙар советтары рәйестәре лә әүҙем ҡатнашты. Түңәрәк өҫтәл артында барған ҡыҙыу, файҙалы әңгәмә, “Мин – Әсәй!” ток-шоуы, “Беҙ ғаиләне һайлайбыҙ” ғилми-ғәмәли конференцияһы – бер тында үткән был сараларҙы йомғаҡлап, егеттәрҙе һәм ҡыҙҙарҙы ата-әсә булырға әҙерләү буйынса уҡыу йорттарында йәштәр бүлексәләре булдырыу, “Ата-әсә университеттары” эшен яңыртыу хаҡында ҡарар ҡабул ителде.\n“Кәрәкме һуң йәштәрҙе атай-әсәй булырға, ғаилә ҡорорға әҙерләү? Ата-әсәлек хисе – тәбиғи тойғо, тољомо өсөн яуаплылыҡ һәр йән эйәһенә һалынған”, – тиер ҡайһы берәүҙәр. Ләкин һуңғы осорҙа илебеҙҙә һәр өсөнсө ғаиләнең тәүге өс йылда уҡ тарҡалыуы, ата-әсәле булып та, улар наҙын күрмәйенсә, балалар йортонда йәки сит ғаиләлә тәрбиәләнеүсе сабыйҙарҙың күплеге битарафты ғына хәүефләндермәҫ. Бөгөн йәштәрҙе, ғөмүмән, ғаиләне дәүер уға ғына хас ҡатмарлы һынауҙарға тота. Йәмғиәт ҡоролошо ҡыйралыуы арҡаһында тыуған эшһеҙлек, эскелек һәм башҡа афәттәр туранан-тура ғаиләгә ҡағылды бит. Аҙаҡҡы йылдарҙа киң таралып, йәштәрҙә яуапһыҙлыҡ тойғоһон арттырған никахһыҙ йәшәү күренешен дә маҡтап булмай. Ошондай шарттарҙа борондан килгән әхләҡи бағаналарыбыҙға таянып, йәштәрҙе киләсәккә, шул иҫәптән ғаилә тормошона әҙерләүҙең мөһимлеге бермә-бер арта.\nЯуаплы ата-әсәлек – киң төшөнсә, ул баланы ашатып-эсереү, кейендереү, үҫтереү, уҡытыуҙан ғына тормай. Балаға ғүмер бирергә йыйынған икәүҙең был мөһим аҙымға үҙ һаулыҡтарын яҡшыртып барыуы, артабан донъяға килгән сабыйҙың, шулай уҡ бөтә ғаиләнең йән, тән сәләмәтлеген ҡайғыртыу, бәләкәсте ҡарарға өйрәнеү, үҙ-ара мөнәсәбәттәрҙә йыш осрай торған проблемалар, хужалыҡты бәрәкәтле алып барыу хаҡында хәбәрҙар булыу, ата-бабаларыбыҙҙың рухты нығытыр әхлаѓын, тәрбиә ҡанундарын, туған телебеҙ моңон һалыу – яуаплы ата-әсәлек хаҡында һүҙ алып барғанда нефтекамалар ошо һәм башҡа күп нәмәләрҙе күҙҙә тота. “Йәштәргә дуҫтарса мөнәсәбәтле клиника” исемен йөрөткән дауаханала тап егеттәр һәм ҡыҙҙар өсөн тәғәйен белгестәр эшләүе, психологтың мәктәптәрҙә иң йыш ҡунаҡ булыуы, йәш әсәләргә күкрәк һөтөнөң шифаһын аңлатыу – бөтәһе лә бер йүнәлештә алып барылған матур эштәр.\nҠоролоштар йөҙ алмашынып, ҡанундар мең яңыртылғанда ла үҙгәрмәй торған ҡиммәттәр бар. Йәшәйештең үҙе кеүек мәңгелек улар – ғаилә ҡиммәттәре. Һәр заман уларға үҙ заңын, үҙ моңон өҫтәй, ләкин асылы боронғоса һаҡлана – әҙәм балаһының йәшәү мәғәнәһе шул төшөнсәләрҙән ғибәрәт, сөнки уның күңелен бөтөн иткән иң оло ҡиммәт – ғаиләһе һәм нәҫел ебен дауам итеүсе балалары.\n“Ғаилә – ул бәләкәй дәүләт, ә дәүләт – оло ғаилә”, – был көндәрҙә Нефтекамала бөйөк аҡыл эйәһе Конфуцийҙың ошо һүҙҙәре йыш яңғыраны. Беҙҙең эраға тиклем үк әйтелгән ул һүҙҙәрҙең бөгөн дә ни тиклем хаҡ булыуына инанаћыњ. Атай, әсәй, баланан торған бәләкәй дәүләттең нигеҙе ныҡ, рухы сәләмәт икән, иртәгәбеҙ – ышаныслы.


"Яҙҙың яғымлы көйҙәре".Уртансылар төркөмөндә музыка дәресе.\nИнфоурок › Музыка › Конспекты › "Яҙҙың яғымлы көйҙәре".Уртансылар төркөмөндә музыка дәресе.\nЯҙҙың яғымлы көйҙәре.\nУртансылар төркөмөндә музыка дәресе.\nБелем биреү өлкәһендәге интеграциялар: тирә -йүн менән танышыу һәм музыка.\nБелем биреүсе маҡсаттар: Балаларҙа музыкаль әҫәргә ҡыҙыҡһыныу\nБалаларҙы йыр һәм хәрәкәттәрҙе сәнғәтле башҡарырға өйрәтеүҙе дауам итеү.\nҮҫтереүсе маҡсаттар: Балаларҙың музыкаль белемдәрен үҫтереү\nБалалар залға инәләр, ярым түңәрәк яһап баҫалар.\n(Йырлап һаулыҡ һорашалар) Һаумыһығыҙ, балалар! Һаумыһығыҙ!\nАҡ юрғанымды алып ҡуйҙым\nЙәшел юрғанымды ябып ҡуйҙым.\nБалалар, был йомак нимә тураһында? Тәҙерәгә ҡарап, әйтегеҙ әле? Һеҙ урамда ниндәй үҙгәрештәр күрәһегеҙ?\nБына был һүрәттәргә ҡарап нимәләр әйтә алаһығыҙ? ( ҡыш һәм яҙ һүрәттәре)\nНиндәй айырмалар бар ? Тамсы тама, ҡар ирей. Ҡояш йылыта. Ул күктән беҙгә йылмая.Беҙгә, балалар, яҙ ашыға.\nӘйҙәгеҙ бер уйын уйнап алайыҡ. Минең арттан һүҙҙәрҙе ҡабатлап, хәрәкәттәр күрһәтерһегеҙ.\nБына ниндәй яҙ килде (ҡулдарҙы алға һуҙып күрһәтеү)\nБалалар ултырғыстарға ултыралар.\nБалалар, бында бер серле тоҡ ята, нимә икән был.(Тоҡто сискәс ,эсенән Урман эйәһе сыға.) Балалар менән һаулыҡ һораша.\n-Һаумыһығыҙ, балалар! Мин Урман эйәһе булам. Һеҙҙең менән дуҫлашырға, танышырға килдем.Серле тоғомда төрлө көйҙәр бар. Һеҙҙең дә тыңлайһығыҙ киләме?\n-Әйҙәгеҙ, балалар, көйҙө тыңлап алайыҡ.\n« Иртә» исемле көй тыңлана.\nКөйҙө тыңлап бөтөргәс балаларға һорауҙар биреү.\nКөй ничүсек итеп яңғыраны? Ҡыҫҡаса көй тураһында аңлатып биреү.\nБалалар: Урман эйәһенең тоғонда тағын көйҙәр юҡ микән?\n( тоҡ эсенән төҫлө таҫмалар алына).\n«Иртә» көйөнә таҫмалар менән бейеү.(балалар ултыралар)\n-Урман эйәһе, һинең тоғоңда тағын нимәләр бар?\n-Тылсымлы әкиәт бар.\nБорон-борон заманда бер әбей менән бабайҙың ишек алдында йәшәгәндәр ти төрлө хайуандар. Улар яҙ килеүен бик зарығып көткәндәр. Ҡояш йылыта башлауға, улар ҙа йырлай башлағандар.\nТыңлайҙар.Тауыштарға күнегеүҙәр йырлайҙар.\nМу-у-у, мяу-мяу, чик-чирик,бә-бә.\nӘйҙәгеҙ баҫып «Сыпсыҡтар, сыйырсыҡтар» йырын башҡарайыҡ.Һүҙҙәрен ҡабатлау.\nКөйҙө тыңлап йырҙың исемен белеү. «Бесәйем».\nТоҡ эсендәге тауышты танып белеү.(ҡыңғырау)\nҠыңғырауҙар менән бейеү.\nБеҙҙең дәресебеҙ тамам, Урман эйәһенә рәхмәт әйтеп һаубуллашайыҡ.\nНомер материала: 281825


Башҡортостанда яңы автобус сығарырға һәм Голландия технологиялары буйынса теплица төҙөргә күҙаллайҙар // Иҡтисад | новости башинформ.рф\n12:55, 16 июля 2018 Иҡтисад\nБашҡортостанда яңы автобус сығарырға һәм Голландия технологиялары буйынса теплица төҙөргә күҙаллайҙар Фото: автор\nӨФӨ, 2018 йыл, 16 июль. /«Башинформ» мәғлүмәт агентлығы, Галина Бахшиева/.\nБашҡортостандың өҫтөнлөклө инвестиция проекттары исемлеген дөйөм 2,2 миллиард һум инвестиция күләме менән дүрт яңы проект тулыландырҙы, тип хәбәр иттеләр республикалағы Иҡтисади үҫеш министрлығының матбуғат хеҙмәтендә.\nОшо проекттарҙы уңышлы тормошҡа ашырғанда төбәктә 140 яңы эш урыны булдырыласаҡ.\nБашҡортостандың яңы өҫтөнлөклө проекттары араһында – йылына 1000 берәмеккә тиклем 42ХХ яңы пассажир автобусы моделен сығарыу буйынса инвестиция проекты.\nҘур проекттың инвесторы булып «НефАЗ» асыҡ акционерҙар йәмғиәте сығыш яһай.\nФинанслау күләме 149 миллион һум тәшкил итә. Проектты 2018-2019 йылдарҙа тормошҡа ашырыу күҙалланған. Уның ярҙамы менән төбәктә 20 яңы эш урыны барлыҡҡа киләсәк.\nӨфө районының «Алексеевка» совхозында 2,5 гектар майҙанда теплицаны ассимиляция яҡтыртыу системаһы менән тәьмин итеү һәм Голландия технологияларын ҡулланып, 5 гектар майҙанда яңы теплица төҙөү күҙаллана.\nИҡтисади үҫеш министрлығында билдәләүҙәренсә, инвестиция проекты «Башҡортостанда иҡтисади хәлде яҡшыртыуға, республика продукцияһының конкуренция һәләтлеген үҫтереүгә, баҙарҙы бөтә халыҡ ҡатламы һатып алырлыҡ юғары сифатлы аҙыҡ-түлек менән байытыуға йүнәлтелгән».\nБынан тыш, инвестиция проекты «Алексеевка» совхозының 2016-2021 йылдарға 5 гектар майҙанда яңы теплицалар төҙөү һәм дөйөм 30 гектар майҙанда иҫке теплицаларҙы яңыртыу буйынса инвестиция программаһының бер өлөшө булып тора. Дөйөм инвестиция күләме – 1,4 миллиард һум.\nПроектты ғәмәлгә ашырыу ваҡыты – 2018-2039 йылдар. Дөйөм алғанда, «Алексеевка» совхозында 54 яңы эш урыны булдырыу күҙаллана.\nИкенсе инвестиция проекты «Учалы элеваторы» яуаплылығы сикләнгән йәмғиәтендә майлы культураларҙы майға һәм төпрәгә эшкәртеүгә йүнәлтелгән.\nИнвестиция күләме 311 миллион һум тәшкил итә. Проектты 2020 йылға тиклем ғәмәлгә ашырыу күҙаллана. Социаль һөҙөмтә – яңы 36 эш урыны булдырыу.\nШулай уҡ республиканың Учалы районында изоляция түбә ябыу материалдарын етештереүҙә ҡулланылған грануланы етештереү өсөн төҙөлөш таштары карьерын эшкәртеү буйынса проектты тормошҡа ашырыу планлаштырыла.\n«СтройМинерал» заводы» яуаплылығы сикләнгән йәмғиәте уның инвесторы булып сығыш яһай. Был проектты уңышлы ғәмәлгә ашырған осраҡта йыл һайын 200 мең тонна төҙөлөш ташы сығарыу күҙаллана.\nДөйөм инвестиция күләме 121,5 миллион һум тәшкил итәсәк. Дөйөм алғанда 30 яңы эш урыны булдырыласаҡ.\nПроектты тормошҡа ашырыу ваҡыты 2018-2020 йылдарға күҙалланған.\nБашҡортостандың Өҫтөнлөклө инвестиция проекттары исемлегендә дөйөм 195 миллиард һумдан ашыу торған бөтәһе 57 проект бар. Ошо проекттар ярҙамында төбәктә 12,5 меңдән ашыу яңы эш урыны ойоштороп буласаҡ.\nТеги: инвестиция проекттар, автобустар, теплица


26 Декабрь 2017, 13:00\nЖәлил Кейекбаев исемендәге Сәйетбаба урта мәктәбендә уҙғарылған яҡташ яҙыусылар менән осрашыу “Тамырҙарым ошо тупраҡта” тигән исем аҫтында уҙып, Әнүр Вахитовтың “Тамырҙарым” тигән шиғыры менән башланып китте.\nДекабрь айында Ә.Вахитовтың тыуыуына 85 йыл булыр ине, кисәгә уның юлын дауам итеүселәр йыйылды. Яҙыусы, драматург, шағир, “Шоңҡар” журналының баш мөхәррире Мөнир Ҡунафин, билдәле яҙыусы-сатирик, журналист, “Башҡортостан” гәзитенең иҡтисад бүлеге мөдире Венер Исхаҡов, Н.Фәрхшатов исемендәге премия лауреа-ты, БР Яҙыусылар союзы ағзаһы Рәйлә Сабитова, әлеге көндә Ауырғазы районы Степановка ауылында балаларға химия-биология серҙәрен төшөндөрөүсе ауылдашыбыҙ, “Күңел моңо” исемле шиғырҙар йыйынтығы авторы Миңнира Бикәнәсова-Үтәгәнова, БДПУ-ла эшләгән фән кандидаты, әүҙем йәмәғәтсе Миңниә Вәлиева ул көндө үҙҙәре белем алған мәктәпкә осрашыуға тулҡынланып та, ғорурланып та килде.\nКисәне ойоштороусы һәм алып барыусы башҡорт теле һәм әҙәбиәте уҡытыусыһы Зилә Хөрмәт ҡыҙы Иҙрисова һәр береһе менән таныштырып, сәхнә түренә саҡыра барҙы. Уҡыусылар яҙыусыларҙың тормош юлы менән танышты, шиғыр, сәсмә әҫәрҙәренән өҙөктәр һөйләне. Мин Миңнира Үтәгәнова-Бикәнәсова тураһында сығыш яһаһам, Лилиә Мәжитова Венер Исхаҡов, Алһыу Шәйхолова Мөнир Ҡунафин һәм Илүзә Фәхретдинова Рәйлә Сабитова хаҡында һөйләне. Әҫәрҙәрҙе тасуири итеп Алтынай Шәйхолова, Гөлназ Юлбарисова, Айгөл Ҡунафина, Алһыу Садиҡова, Гөлнара Юлбарисова, Наҙгөл Рахманғолова һөйләп ишеттерҙе.\nЯҙыусылар нисек ижад итә башлауҙарын, кемдәр ярҙам итеп ебәреүҙәрен һөйләне, беҙгә тырышып уҡырға, киләсәктә лайыҡлы кешеләр булып үҫергә, үҙҙәре эшләп йөрөгән гәзит-журналдар тураһында сығыш яһанылар. Уларға һорауҙар ҙа күп бирелде. Һәр һорауға ентекле, тулы яуаптар алдыҡ. Кисәлә әүҙем ҡатнашҡан уҡыусылар китаптар, биҙәүестәр, музейға сигелгән картина бүләк иттеләр. Миңниә Хәсәйетдин ҡыҙы Яңы йылға байрамдар уҙғарыуға ярҙам итәсәген дә белдерҙе.\n5-6-сы класс ҡыҙҙарының “Шаян ҡыҙҙар” бейеүе, “Мәндем буйы” йырҙары, 10-сы класс уҡыусыһы Нәркәс Байбулдинаның “Оҙон сәс” бейеүе, 6-сы класс уҡыусыһы Алтынай Шәйхолованың “Ай, былбылым” йыры осрашыуға йәм өҫтәне һәм ҡунаҡтарға музыкаль сәләм булып яңғыраны.\nКисә һуңында мәктәп директоры З.Х.Хәйруллина сығыш яһап, ҡунаҡтар менән мәктәп араһындағы бәйләнештең өҙөлмәүен, ижади уңыштар теләне.


«Донъя нуры – Әсә икән» – Централизованная библиотечная система Хайбуллинский район\n«Донъя нуры – Әсә икән»\nГлавная » Новости » «Донъя нуры – Әсә икән»\nҮҙәк район китапханаһының башҡорт әҙәбиәте һәм тыуған яҡты өйрәнеү бүлеге хеҙмәткәрҙәре «Ағинәйҙәр» берекмәһе һәм әүҙем китап уҡыусылары өсөн Әсәйҙәр көнөнә арналған «Донъя нуры – Әсә икән» исемле әҙәби кисә ойошторҙо.\nЕр йѳҙѳндәге иң гүзәл, иң ғәзиз һүҙ – әсәй! Шул һүҙ менән баланың теле асыла һәм ул бѳтә телдәрҙә лә берҙәй яғымлы яңғырай. Әсә йѳрәге – иң һиҙгере, тиҙәр. Унда балаға булған мѳхәббәт хисе бер ҡасан да һүнмәй.\nБайрамда ҡатнашыусы ҡатын-ҡыҙҙарҙы ҡотлап, район «Ағинәйҙәр» ҡоро етәксеһе Миңзифа Ишемғолова иң изге теләктәрен еткерҙе.\nБөгөнгө көндә «Ағинәйҙәр»ебеҙ әсәйлек бурысын өлгөлө башҡарып, үҙ иңдәренә «Өләсәйлек» бурысы алған. Өләсәйҙәр психик өлгөрөүҙең юғары дәрәжәһенә еткән, улар тынысланған, юҡҡа-барға ҡыҙып, ҡаңғырып бармай торған халәткә еткән. Улар аҡылланған, йөрәген дә, асыуын да, хистәрен дә аҡылға буйһондорған. Һәм бына йәнәшәһендә ошондай үҙ-үҙенә ышанған, тәжрибәле, бер хәлдә лә ҡалтырап төшмәгән, ҡысҡырмаған һәм барыһын да тик ыңғайға ғына һаплап торған өләсәй булыуы йәш әсәләр өсөн бер бәхет. Ошо үҙенсәлекле тема хаҡында фәһемле әңгәмә ойошторолдо. Әлбиттә, әле үҙе лә балалыҡтан сығып, холҡо нығынып өлгөрмәгән йәш әсәгә һәр яҡтан ярҙам ҡулы һуҙып, төплө кәңәштәрен биргән өләсәйҙәр булһа, күп йәш ғаиләләр һаҡланып ҡалыр ине. Шулай уҡ, «Башҡортостан» гәзитенең 131-132 һандарында сыҡҡан Фәйез Харрасовтың «Кире ҡайтып йөрөмә» хикәйәһенә ҡарата үҙ фекерҙәрен еткерҙеләр. Кисә моңло йыр, ҡыҙыҡлы уйындар, нәфис һүҙ менән аралашып барҙы.\nР.З. Файзуллина, башҡорт әҙәбиәте һәм тыуған яҡты өйрәнеү бүлеге мөдире.\n← «Мир под названием «Мама» конкурсная программа ко дню матери с детьми ОВЗ\nМежрегиональная научно-практическая конференция «Неизвестные страницы истории родного края», посвященная 100-летию образования Республики Башкортостан →


Ҡот осҡос аварияла водитель иҫән ҡалған | ГТРК «Башкортостан» — Новости Уфы и РБ\n28 июля 2015 — 15:41\nИглин районындағы авариянан һуң Шевроле водителе һәм уның 18 йәшлек пассажиры дауаханаға һалынған. Юл хәрәкәте именлеге дәүләт инспекцияһынан хәбәр итеүҙәренсә, Шевроле водителен ғәйепле тип табыуҙары ихтимал. Иҫегеҙгә төшөрәбеҙ, Иглин районы биләмәһендә Шевроле Круз автомобиле фураны ҡыуып үтеп барған ваҡытта уның яҡтауына тейеп ҡаршы килеүсе йөк машинаһы менән барелешә, еңел автомобиль менән ыңғай йүнәлештә хәрәкәт итеүсе ике йөк автомобиле лә аварияға эләгә. Һөҙөмтәлә шевролела ултырған 7 йәшлек һәм 11 айлыҡ бала, тағы ла йөк автомобиленең водителе һәләк була. Һуңғараҡ ошо уҡ фура пассажиры 40 йәшлек ҡатын дауаханала ғүмере өҙөлдө.


Һыу ғәмһеҙлекте яратмай » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Һыу ғәмһеҙлекте яратмай\nҺыу ғәмһеҙлекте яратмай 13.04.2018 // Йәмғиәт\n“Һыу менән уттың ҡойроғо юҡ”, тип юҡҡа әйтмәйҙәр. Кеше, ни тиклем аҡыллы һәм һаҡ булмаһын, барыбер тәбиғәт алдында көсһөҙ булып ҡала. Яҙғы ташҡын – ошоно иҫбатлаусы даими дәлил.\nКисә социаль селтәрҙәр, мәғлүмәт ленталары фотолар менән тулды: республиканың төп йылғаһы – Ағиҙелдә боҙ китте. Ылыҡтырғыс, әммә хәүефле күренеш белгестәр фаразлағанса, апрелдең тәүге яртыһында башланған, шулай уҡ ошо көндәрҙә боҙ китеү Стәрле, Ашҡаҙар, Дим, Өршәк, Тәйрүк, Бөрө, Көнгөр, Ҡаҫмарт йылғаларында ла теркәлгән.\nҘур йылғаларҙа быйыл көслө ташҡын көтөлмәһә лә, был күренеш туранан-тура яуым-төшөмдөң күләменә лә бәйле. Шуға һыу кимәленең күтәрелеүен яҡынса фаразлап булһа ла, барыбер көтөлмәгән хәлдәргә, тәбиғәттең теләһә ниндәй көйһөҙлөгөнә әҙер булыу фарыз. Ошоға бәйле, 10 апрелдә республика Башлығы Рөстәм Хәмитов яҙғы ташҡынға бәйле көтөлмәгән хәлдәрҙе, халыҡтың тормош тәьминәте системаһының, социаль һәм етештереү йүнәлешле ойошмаларҙың эше боҙолоуын иҫкәртеү өсөн Башҡортостанда юғары әҙерлек режимы индереү хаҡындағы күрһәтмәгә ҡул ҡуйҙы.\nРәсми мәғлүмәттәргә килгәндә, ташҡын төбәктә 1 апрелдә үк башланған. Һуңғы мәғлүмәттәр буйынса, республиканың төрлө төбәктәрендә 400-ҙән ашыу һыу баҫыу осрағы теркәлгән. Төбәктә ташҡынға бәйле хәл 17 тәүлек әйләнәһенә эшләүсе, 40 ваҡытлы пункт күҙәтеүе аҫтында.\nШул уҡ ваҡытта баш ҡалалағы Көньяҡ Урал ботаника баҡсаһы-институты үҙ тарихында беренсе тапҡыр яҙғы ташҡын эҙемтәләре менән көрәшә. Баҡһаң, ирегән ҡар һыуҙары данлыҡлы Ботаника баҡсаһын баҫҡан, теплица һәм оранжереялар һыу аҫтында ҡалған. Ойошма белгестәре әйтеүенсә, үҫемлектәр йөҙөп йөрөй, һыуҙы ярты сәғәт һайын һурҙырып торалар, үҫентеләрҙе ҡоро урынға күсерәләр.\nНисек кенә булмаһын, һәр ҡайҙа ташҡынға әҙерлек юғары кимәлдә булырға тейеш — һыу ғәмһеҙлекте ғәфү итмәй.


Район башлыҡтарына, райком секретарҙары ла яландар буйлап эшләп йөрөгән, советтар осорон хәтергә төшөрөргә кәрәк\nЮғиһә, айырым етәкселәр офис хеҙмәткәрҙәренә әйләнеп бөткән. Уңыш йыйыу барышы тап һеҙҙең әүҙемлектән тора, тине Рөстәм Хәмитов район башлыҡтарына. Ҡайһы бер хужалыҡтар ҡыҙыу эш мәлендә лә илке-һалҡы ғына эшләй. Һөҙөмтәлә Үҫтерелгән ашлыҡ та урылмай ҡала. Былтыр мәҫәлән уңыштың 25 проценты ырҙын табаҡтарына индерелмәгән. Төбәк башлығы белдереүенсә, йәй ауыр килгән йылды бындай күренештәргә юл ҡуйырға ярамай. Уңыш йыйыу мәлендә береһе лә еңел тормош вәғәҙә итмәне, тине Рөстәм Хәмитов.\nЯлан караптары иген диңгеҙен гиҙә. Ауыл эшсәндәре өсөн иң ҡыҙыу мәл башланды. Комбайнсылар иртә таңдан ҡара төнгә тиклем ҡырҙа. Күтәрелгән саңдан тештәре генә ялтырап күренеп торһа ла кәйефтәр яҡшы. Үҙ эшеңде яратһаң ауырлығы һиҙелмәй ҙә ул, ти улар.\nХәйбулла ураҡҡа тәүгеләрҙән булып төшөүсе райондарҙың береһе. Уңыш ярайһы уҡ яҡшы булмаҡсы, тип өмөтләнә аграрийҙар. Йәй республика өсөн уртаса килгән йылдарҙа Хәйбуллала ҡоролоҡ булһа, башҡа райондарҙа ямғырлы мәлдә беҙҙең өсөн һауа шарттары яҡшы торҙо , тип ҡыуана улар.\nӘле республикала ураҡҡа ике-өс район ғына төшкән. Былтыр иһә был ваҡытҡа ашлыҡтың дүрттән бер өлөшө йыйылып ырҙын табаҡтарына оҙатылғайны. Республика етәксеһе һауа шарттарына һылтанып эште оҙаҡҡа һуҙмаҫҡа ҡушты.\nРөстәм Хәмитов ураҡ кампанияһының барышын туранан-тура район башлыҡтары әүҙемлегенә бәйләй. Ҡыҙыу мәлдә офистарҙа ултырып ҡына уңыш йыйып булмай тине ул. һөҙөмтәлә үҫтерелгән ашлыҡ яландарҙа ятып ҡала, тине төбәк етәксеһе.\nУраҡ кампранияһы барышы өс эштең бергә алып барылыуы менән дә ҡатмарлаша. Быйыл аграрийҙарға ураҡты ла, мал аҙығы әҙерләүҙе лә, ужымға сәсеүҙе лә бер юлы башҡарырға тура килә. Әйткәндәй, быйыл ҡышҡылыҡҡа 6 йөҙ гектар планлаштырылған. Былтырғы кеүек ҡоролоҡҡа һылтанып булмаясаҡ. Майҙандар тулыһынсак сәселергә тейеш, тине Рөстәм Хәмитов.


Хәбәрҙәр: ”ЕС үҙгәртеп ҡоролорға тейеш!”-Кэмерондың Польшаға һәм Румынияға визиты.\n”ЕС үҙгәртеп ҡоролорға тейеш!”-Кэмерондың Польшаға һәм Румынияға визиты.\nПариж теракттарынан һуң киҫкенләшкән именлек көрсөгө фонында Бөйөк Британия һәм уның Евроберләшмә буйынса партнерҙары араһындағы мөнәсәбәттәр ҡайтанан ҡаралырға тейеш, тип иҫәпләй Британия премьер-министры Дэвид Кэмерон. Үҙ фекерен ул Польшаға визиты барышында белдерҙе һәм теләктәштәр табыуын әйтте. Коллегаһы Беата Шидло менән һөйләшеүҙән һуң, Кэмерон былай тине:\n“Беҙ икебеҙ ҙә бер үк нәмәне теләйбеҙ: милли парламенттар көслөрәк булырға һәм ЕС барыһы ла ныҡлы берләшергә ынтылмауын танырға тейеш. Еврозона илдәре мөнәсәбәттәре, шул иҫәптән ул зонаға инмәгән Польша һәм Британия кеүек илдәр мөнәсәбәттәре лә, яңы ҡағиҙәләргә таянып ҡоролорға тейеш. Беҙ икебеҙ ҙә, Евроберләшмә үҫеш һәм эш урындары сығанағы булһын өсөн, күберәк тырышлыҡ һалырға кәрәк, тип иҫәпләйбеҙ.”\nШидло иһә шуны һыҙыҡ өҫтөнә алды: Польша, Британия ЕС структураларында ҡалһын өсөн, уны яҡларға ниәтләй.\nКөн элгәре Британия премьеры еврозонаға инмәгән Евроберләшмәнең йәнә бер илендә- Румынияла булды. Бухареста ул төнгө клуб ҡорбандарын хөрмәтләп иҫкә алды- октябрҙәге янғын һөҙөмтәһендә 60 кеше һәләк булғайны. Ил президенты Клаус Йоханнис менән осрашыу ваҡытында, Кэмерон йәнә шуны һыҙыҡ өҫтөнә алды: реформалар үткәрелгән хәлдә генә, Британия ЕС составында ҡаласаҡ.


Прикол Телефон Фото - Кем Кейер\nПрикол Телефон Фото — Кем Кейер\nБыл ваҡытты күңелле үткәрергә яратмай улар менән телефон яңы подружки, модалы кейем, улар янында булырға тырышабыҙ фотографировать. Был фотоларын социаль селтәргә урынлаштырыласаҡ, улар өсөн тауыш биреү һора һәм уларға үҙеңдең дуҫ булғандар.\nҠайһы бер матур комбинация яһау барып уларҙың гардеробында. Зеленый горошек хаҡында гүзәл шул тиклем аҡ футболка, салбар һәм парҙар менән алһыу алһыу күҙлегемде? Һуған йәшел йәки миләүшә һәм подружиться менән бер күлдәк иңенә йөрәк принт миләүшә, миләүшә смотреть повязка менән бик яҡшы булды. Ретро һәм һалҡын күренә аҡ һәм ҡара, ҡара һыҙат менән аҡ күлдәк өҫкө өлөшө ҡара пар шуға мил щиколотка-береһе менән бик яҡшы смотреть на бантиктар менән була.\nОло ваҡыты булһа, фотоһына телефон прикол уйнай\nОдевалка. беҙ, уларҙың, ғорурланыу ҙа, ҡыҙҙар өсөн интернет һайлаусылар иң яҡшы уйындар. Беҙ аңлайбыҙ, ҡыҙ кәрәк уйын, һәм беҙ бында булһын өсөн, был тәьмин итә. Аллеяны йәштәге бөтә ҡыҙҙар, уйнап өсөн одевалка, ул. Үҙ подружки өсөн уйын уйнаусы йәки яңғыҙ ғына кисәһенә саҡыра ҡыҙҙы.\nБеҙҙең ҡайһы бер шәхси фаворит\n← башҡа танышыу сайттарына теркәлдем\nҡыҙҙы эҙләп →


Һаулыҡ һаҡлау министрлығы балаларын вакцинациялауҙан баш тартҡан ата-әсәләргә яза бирергә ниәтләй – РБК // Йәмғиәт | новости башинформ.рф\n11:25, 18 сентября 2017 Йәмғиәт\nУның фекеренсә, бындай сара ата-әсәләрҙең прививканан баш тартыуы баланың сирләүенә килтергән осраҡта ғәмәлдә булырға тейеш.\n«Беҙ, тураһын әйткәндә, ата-әсәләргә тәьҫир итә алмайбыҙ, ләкин Социаль страховка фонды менән ниндәйҙер, шул иҫәптән матди механизмдарҙы индереү өсөн һөйләшеүҙәр алып барабыҙ», — тип билдәләне ул. «Әйтәйек, бала һеҙҙең ғәйебегеҙ буйынса ауырып китһә, һеҙ уны вакцинациялауҙан баш тартҡанһығыҙ икән, һеҙгә эшкә яраҡһыҙлыҡ ҡағыҙын башҡаларға ҡарағанда икенсерәк түләү кәрәктер, бәлки», — тип миҫал килтерҙе Вероника Скворцова.\nВедомство башлығы билдәләүенсә, «донъялағы бер ил дә вакциналарҙың сифатын беҙҙең кеүек [Рәсәйҙә] тикшермәй».\n«Беҙ уларҙы бөтә балаларға яһайбыҙ, һәм шул рәүешле тотош быуындың иммунитетын үҙгәртәбеҙ», — тип аңлатма бирҙе ул, һәм вакцинация менән бәйле ниндәйҙер «кире тәьҫирҙәр»ҙең бик һирәк осрауын билдәләне.


Тыуған илде һаҡлай егеттәр\n24 Февраль 2019, 22:39\nИлде һаҡлау элек-электән егет кеше өсөн тыуған төйәге, халҡы алдында изге бурыс һаналған. Быуаттар дауамында үҙенең көслө армияһы, күренекле полководецтары, генералдары менән дан тотҡан Рәсәй армияһы әле лә шанлы үткәндәр юлынан тайпылмай. Ата-бабаларҙан ҡалған данлы традицияларға, халҡыбыҙға хас булған тыуған илде һөйөү хисенә тоғро ҡалып, әле лә беҙҙең егеттәр илебеҙ именлеге һағында тора. Бөгөнгө геройҙарыбыҙ – ағалы-ҡустылы Азамат менән Салауат Шәриповтар ҙа әрме мәктәбен лайыҡлы үтеп, әле лә тыуған илебеҙгә лайыҡлы хеҙмәт итеүҙәрен дауам итә.\nУлар икеһе Санъяп ауылында йәшәүсе Әлфиә менән Азат Шәриповтарҙың татыу ғаиләһендә донъяға килә. Ватанды һаҡлау хисе һәр кемебеҙҙә бала саҡтан башлап һалыналыр, егеттәрҙе Тыуған иленең ысын патриоттары, һаҡлаусыһы, яҡлаусыһы итеп үҫтереүҙә, һис шикһеҙ, ата-әсәнең дә роле бик ҙур.\nАзамат ғаиләлә - баш бала. Аталарына оҡшап аҡыллы, әсәләренә оҡшап ныҡышмал, эш һөйөүсән егет бәләкәйҙән тырыш булып үҫә.\n- Мәктәпте тамамлап, һөнәре буйынса белем алғас, хеҙмәтен Калиниградта, диңгеҙ флотында үтте. Уны тултырып ҡайтҡас, йыл ярым беҙҙең янда торҙо, аҙаҡ үҙенең яҙмышын хәрби тормош менән бәйләргә ҡарар итте, беҙ атаһы менән ҡаршы килмәнек, тәүҙә 3 йылға, уны тултырғас, тағы 5 йылға контракт төҙөнө, хәҙер инде контракт буйынса ғына 7 йыл хеҙмәт итә. Сәләмәт, әҙерлекле булғас, уны өлгөлө хәрби часҡа - 100-сө штурмлаусы-десант бригадаһында алдылар. Ҡыҙыу нөктәләрҙә, обороналау кәрәк булған ерҙәргә йөрөргә тура килгән балабыҙ өсөн йөрәк өҙөлөп торһа ла, икенсе яҡтан улыбыҙ үҙенең күңеленә ятҡан һөнәре буйынса эшләй, тип шатланабыҙ, уның илебеҙ именлегенә өлөш индереүе менән ғорурланабыҙ, - ти Әлфиә Ниязбәк ҡыҙы. - Намыҫлы хеҙмәте өсөн күп миҙалдар, ордендарға лайыҡ булған Азамат әлегә өлкән сержант званиеһында.\nИкенсе улыбыҙ Салауат та мәктәпте тамамлап, һөнәр алғандан һуң армияға алыныуҙы түҙемһеҙләнеп көттө, ул Ватан алдындағы бурысын Ырымбур өлкәһенең Тоцк ҡаласығында үтте. Хәйерле хеҙмәт юрап, изге теләктәр теләп оҙатып ҡалған улыбыҙҙың хеҙмәтен тултырып ҡайтҡан көнөн беҙ түҙемһеҙләнеп көтөп алдыҡ, тағы ла таҙарып, етдиләнеп ҡайтып төшкән Салауат та тормошон ағаһы кеүек хәрби хеҙмәт менән бәйләргә теләүен белдерҙе. Әлеге ваҡытта Свердлов өлкәһенең Елань ҡалаһында артиллерия ғәскәрҙәрендә хеҙмәт итә. Өлкән сержант званиеһында булған улым яңы хеҙмәткә килгән һалдаттарҙы хеҙмәткә өйрәтә, - ти ил терәге булырҙай өс егет һәм бер ҡыҙ тәрбиәләп үҫтергән әсә.\nУлдарығыҙ һау-сәләмәт булып, уларҙан тик ҡыуаныслы хәбәрҙәр генә килеп торһон.\nЫсын ир-егеттәр байрамында илгә терәк булырҙай йәштәрҙең әрме сафын тулыландырыуы күңелгә тыныслыҡ бирә. Улар ил сиген ныҡлы һаҡлаһа, беҙҙең йоҡолар—тыныс, тормошобоҙ ҙа имен булыр.


21 Июль 2021, 16:48\n“Транснефть-Урал” акционерҙар йәмғиәтендә энергоресурстарҙың сығымдары кәметелде. “Транснефть-Урал”да энергия һаҡлау буйынса эштәргә ошо арала йомғаҡ яһалды. Белгестәр баһаһы буйынса, предприятие 48 миллион һум, йәғни 1400-ҙән ашыу тонна шартлы яғыулыҡ экономиялаған килеп сыға.\nБыны тормошҡа ашырыу өсөн энергия һөҙөмтәлелеген арттырыуға төрлө комплекслы саралар үткәрелде. Бигерәк тә нефть ташыу һәм нефть продукттарын технологик процестарын оптимизациялау- улар Рәсәйҙең ете төбәгендә тормошҡа ашырыла. Шулай уҡ мөһим өлөштө магистраль торба үткәргестәрҙең эске яғын һәм фильтрҙарын асфальт, ыҫмала, парафин ултырмаларынан ваҡытында таҙартып тороу индерҙе. Дөйөм алғанда, барлыҡ ошондай саралар ҙа


Роспотребнадзор: Башҡортостанда грипп эпидемияһы 2019 йылдың февраль-мартында көтөлә // Йәмғиәт | новости башинформ.рф\nРоспотребнадзор: Башҡортостанда грипп эпидемияһы 2019 йылдың февраль-мартында көтөлә\n18:00, 7 ноября 2018 Йәмғиәт\nРоспотребнадзор: Башҡортостанда грипп эпидемияһы 2019 йылдың февраль-мартында көтөлә Фото: Олег Яровиков\nӨФӨ, 2018 йыл, 7 ноябрь. /«Башинформ» мәғлүмәт агентлығы, Азат Ғиззәтуллин/.\nАлдағы ҡыш Башҡортостанда урта көсөргәнешлелекле һәм ҡатнаш этиологиялы киҙеү һәм киҫкен респиратор вирус инфекцияһы эпидемияһы көтөлә. Ноябрҙең башына бирелгән мәғлүмәттәр буйынса, Өфөлә киҫкен респиратор вирус инфекцияһы менән 4 536 кеше, шул иҫәптән 2 330 бала сирләгән. Ауырыу кимәле эпидемик сиктән 26,1% түбән ҡала. Шул уҡ ваҡытта вирус инфекцияһының киң таралыу осоро 2019 йылдың февраль-мартында көтөлә, тип хәбәр итте Өфө хакимиәтендәге оператив кәңәшмәлә Роспотребнадзорҙың Башҡортостан буйынса идаралығы етәксеһе урынбаҫары Галина Пермина.\nРеспублика биләмәһендә санитар табиптарҙың фараздары буйынса А1 «Мичиган», А2 «Сингапур» һәм В «Колорадо» тигән грипп вирустарының таралыуы мөмкин. Улар Башҡортостанда алдағы йылдарҙа күҙәтелгән һәм ҙур хәүефлек тыуҙырмаҫҡа тейеш. Әммә системалы профилактик эш талап ителә.\nБаш санитар табип урынбаҫары организмды ҡаты өҙлөгөүҙән һаҡлау өсөн киҙеүҙән прививка яһатырға саҡырҙы. Дөйөм сирләгән кешеләр иҫәбенән 2% самаһы вакцинация файҙаһының дәлиле булып тора.\n«Әммә ошо 2% араһында йыш ҡына вакцинациялау ваҡытында булған етешһеҙлектәр тураһында әйтеп үтергә кәрәк. Прививка яһатҡанда кеше тулыһынса сәләмәт булырға тейеш, ул организмдың иммунитет бүлеп сығарыуына һәм инфекция менән осрашыуына әҙер булыуы өсөн кәрәк», — тип асыҡлыҡ индерҙе Галина Пермина.\nҒәҙәттәгесә, федераль бюджет аҡсаһы иҫәбенә прививка балалар баҡсаларына йөрөгән балаларға, мәктәп уҡыусыларына, мәғариф һәм һаулыҡ һаҡлау учреждениелары хеҙмәткәрҙәренә, студенттарға һәм хеҙмәткә саҡырыу йәшендәге үҫмерҙәргә, 60 йәштән оло граждандарға һәм башҡаларға эшләнә. Роспотребнадзор идаралығы етәксеһе урынбаҫары һүҙҙәренсә, киҙеү эпидемияһын булдырмау өсөн халыҡтың 45% ашыуы прививка яһатырға тейеш.\n«Регламент кимәленә (45 процент) етеү өсөн Өфөлә өҫтәмә 66 44 кешегә прививка эшләргә кәрәк. 2017 йылда бөтәһе 502 910 кеше вакцинацияланғайны – ул ҡала халҡының 44,8%, уларҙан 62 710 кеше өҫтәмә аҡса иҫәбенә прививка эшләткәйне. Хеҙмәтләндереү өлкәһендә эшләүселәр айырым иғтибарҙы талап итә, сөнки улар үҙенең эшмәкәрлек төрө буйынса халыҡ менән тығыҙ бәйләнештә эшләй, тимәк, уларҙың ауырыу йоҡтороу мөмкинлеге лә юғары», — тип һөйләне Галина Пермина.\nБашҡортостан буйынса баш санитар табип урынбаҫары ҡайһы бер ата-әсәләрҙең балаларҙы вакцинациялауҙан баш тартыу проблемаһына айырым иғтибар итте.\n«Күрше илдәрҙә яңыраҡ булған ҡыҙылса һәм полиомиелит ауырыуының таралыуы вакцинацияның әһәмиәтен дәлилләй. Рәсәйҙә был ауырыуҙарҙың эпидемияһынан тик вакцинацияға күрә һаҡланып ҡалып булды, уның һөҙөмтәлелеге күптән раҫланған. Шуға вакцинаның зыянлығы тураһында һөйләү – ул зыянлыҡ», — тине Галина Пермина.\nТеги: киҙеү, эпидемия, прививкалар


Өфөлә «Ер һүҙе» халыҡ-ара кинофорумының беренсе этабы башланды - Bash.News\nӨфөлә «Ер һүҙе» халыҡ-ара кинофорумының беренсе этабы башланды\nӨфөлә «Ер һүҙе» халыҡ-ара кинофорумының беренсе этабы башланды https://bash.news/news/88447_fl_er_e_xalyara_kinoforumyny_berense_etaby_bashlandy/?lang=bash\n21 ғин 2019, 21:41\nЯңы форматтағы ижади бәйге үҙенсәлекле тарихлы кинокартиналар төшөрөү, режиссура, драматургия өлкәһендә яңы исемдәр асыу, кино аша туған телдәрҙе һаҡлап ҡалыу маҡсатын ҡуя. Кинофорум ижади һәм фәнни этаптарҙан тора. Унда 18 йәштән 55 йәшкәсә теләгән һәр кем эштәрен 4 февралгә тиклем ебәрә ала.\nИкенсе этапҡа үткән ҡатнашыусылар кино сәнғәте йүнәлешендә махсус курстар үтеү мөмкинлеген ала, оҫталыҡ дәрестәрендә ҡатнаша. Проекттың фәнни өлөшөндә тел белгестәре, психологтар, социологтар йыйылышып, йәнле әңгәмә ҡорасаҡ. Кинофорумдың ойоштороусылары: "Арҡаҙаш" төбәк йәмәғәт фонды һәм Булат Йосоповтың киномәктәбе. Башҡортостан башлығы грантына тормошҡа ашырылған ижади бәйге һөҙөмтәһе: 15 өр-яңы фильм. Улар тамашасы хөкөмөнә 12-14 апрелдә сыға. Проект авторҙары әйтеүенсә, "Ер һүҙе" айырыуса, йәштәргә киң мөмкинлектәр аса\nТаңсулпан Бабичева, Башҡортостандың һәм Рәсәйҙең халыҡ артисы, "Арҡаҙаш" төбәк йәмәғәт фонды президенты: “Йәштәр үҙҙәрен һынап ҡарап, йөрәктән сыҡҡан һүҙҙәрен кино аша киң тамашасыға еткерә ала. Ә тамашасы ҡыҙыҡһынып, ошо форумға килеп, хатта бәхәстәр ҡора ала. Үҙҙәренең һүҙен кино аша булмаһа, осрашыуҙа әйтәсәк”.\nБСТ Y.Metrika: 112\nРеспубликаның тәүге газетаһы тергеҙелә\n16:18, 23 ғин\n15:43, 22 ғин\nБашҡортостан башлығы эш сәфәренән ҡайтышлай Салауат районы Мөрсәлим ауылы мәҙәниәт йортонда булды\n00:27, 22 ғин


Һаҡмар: “Сирҙе дауалауҙан – иҫкәртеү отошлораҡ...”\n– Билдәле булыуынса, һеҙең алдығыҙҙа РФ һаулыҡ һаҡлау министры В.И. Скворцова сығыш яһаған. Ул медицина өлкәһен ниндәй яңылыҡтар, ыңғай үҙгәрештәр көтөүен билдәләне?\n– Вероника Игоревна Скворцова һуңғы ике йылда ҡабул ителгән “Рәсәй Федерацияһы граждандарының һаулығын һаҡлау тураһында”, “Мотлаҡ медицина страховкалауы тураһында”ғы федераль закондары нигеҙендә медицина өлкәһендәге үҙгәрештәр, һәр кешегә сифатлы медицина ярҙамы күрһәтелһен өсөн эшләгән махсус программалар тураһында һөйләне. Ысынлап та, илебеҙҙә һуңғы алты йыл эсендә уртаса ғүмер оҙонлоғо 4 йылға артҡан, сабыйҙар үлеме – 33%, әсәләрҙең үлеме – 36%, ҡан әйләнеше сирҙәренән – 17%, туберкулездан – 37%, иҫерткес эсемлектәрҙән ағыуланып һәләк булыу осраҡтары 60% аҙайған. Һаулыҡ һаҡлау министры был ыңғай үҙгәрештәр медицина өлкәһенә бүленгән аҡсаның артыуына бәйле булыуын һыҙыҡ өҫтөнә алды (2005 йыл менән сағыштырғанда, 2,6 тапҡыр күберәк).\n– Быйыл уңышлы старт алған “Ауыл докторы” Программаһы тураһында күп һөйләнелә. Съезда был хаҡта ниндәй фекерҙәр яңғыраны?\n– 2012 йылда ”Ауыл докторы” Программаһы буйынса ауыл еренә 3900 табип йүнәлтелгән. Беҙҙең районда 8 кеше был программа буйынса эшкә йәлеп ителеп, миллион һум аҡса алды. Йәш белгестәр хеҙмәт юлын ауыл ерендә башлап, күп медицина проблемалары хәл ителде. Һаулыҡ һаҡлау министры был Программаны 2013 йылда ла дауам итеү мөһимлеген белдерҙе.\n– Съезда тағы ниндәй мәсьәләгә иғтибар бирелде?\n– Юғары медицина уҡыу йорттарын тамамлаған йәш белгестәрҙең һайлаған һөнәре буйынса эшләмәй, коммерция юлынан китеүе. Уйлап ҡарағыҙ, Хөкүмәт уларҙы нисәмә йыл уҡыта, белем бирә, ә табиптар барыбер етмәй. Сөнки йәштәр һайлаған һөнәре буйынса эшләмәй, ә аҡса ҡыуыу юлын эҙләй. Шуға күрә, совет заманындағы кеүек, юғары уҡыу йортон тамамлаусыларҙы йүнәлтмә буйынса эшкә ебәреү мәсьәләһе күтәрелде. Һәм улар йүнәлтелгән урындарында мотлаҡ бер нисә йыл эшләргә тейеш буласаҡ.\n– Йәштәрҙең коммерция өлкәһенә китеүе табиптарҙың түбән эш хаҡы алыуына бәйлелер бит...\n– Һуңғы йылдарҙа медицина хеҙмәткәрҙәренә иғтибар бермә-бер артып, эш хаҡтары ла күтәрелде. В.И. Скворцова әйтеүенсә, 2018 йылға тиклем эш хаҡы ике тапҡырға артасаҡ. Шуға күрә үҙен медицинаға бағышлаған йәки ошо юлдан китәсәк йәштәргә үкенергә тура килмәҫ тип уйлайым.\n– Хәҙерге заман табибы ниндәй булырға тейеш?\n– Медицина хеҙмәткәренә колледж, университетта ғына түгел, ә ғүмер буйы уҡырға тура килә. Был – бар тормошоң буйы өйрәнә, үҙләштерә торған һөнәр. Шуға күрә хәҙерге заман табиптарына туҡтап ҡалмай уҡырға, яңылыҡтарға ынтылырға кәрәк. Әлбиттә, юғары профессионализмдан тыш, кешелеклелек, мәрхәмәтлек сифаттарының булыуы ла мөһим.\n– Съезда тағы ниндәй проблемалар күтәрелде?\n– Әлбиттә, съезда бик мөһим мәсьәләләр күтәрелде, уны хәл итеү юлдары ҡаралды. Улар араһында медицина өлкәһендә роботтарҙы киң ҡулланыу, дауаханаларҙы яңынан-яңы ҡоролмалар менән тәьмин итеү, бихисап социаль мәсьәләләр бар ине. Шулай ҙа элекке кеүек бар халыҡты диспансеризациялау үткәреү кеүек ҡарарға килеү һөйөндөрҙө. Сөнки беҙҙең кешеләр ауырыуҙан йығылһа ғына дауаханаға килеп эләгә. Күп сирҙәр, шул иҫәптән онкологик ауырыуҙар ҙа, һиҙелмәй башлана. Һөҙөмтәлә, ауырыу дауаханаға үтә һуң килтерелә. Шулай уҡ съезда сирҙе дауалауҙан бигерәк, уны иҫкәртеүе еңелерәк, тигән фекер яңғырауы оҡшаны. Ысынлап та, профилактик саралар менән халыҡтың сәләмәтлеген һаҡларға, ғүмерен оҙайтырға була.\n– Гүзәл Ғимаҙи ҡыҙы, әңгәмәгеҙ өсөн рәхмәт. Һеҙҙе Рәсәй Федерацияһы Һаулыҡ һаҡлау министрлығының Почет грамотаһын алыуығыҙ менән тағы бер тапҡыр ҡотлайбыҙ. Уңыштар һеҙгә!\nГүзәл ИҪӘНГИЛДИНА әңгәмәһе.


Гейне Онлайн Секс Уйын – Уйын Бушлай Порно Ххх\nОнлайн Порно Секс Наслаждаться Уйындар Һеҙҙең Нисек Үҙгәртергә Була. Гейне\nУйын өлкәндәр өсөн хәҙер донъяла бер туҡтауһыҙ эволюция, һәм шул маҡсатҡа тора, эшләй беҙҙең өсөн онлайн-тәжрибә ололар өсөн интерактив ашыу. Порнофильм башҡаса беҙҙе ҡәнәғәтләндермәй, беҙгә сайтында омтыла угодить һәм тағы ла күпселек, ҡағыҙ 4K-порно һәм VR-порно, беҙ был тойғо уларға ла, порно беҙ бер өлөшө булып тора, тип уйларға була мажаралары. Икенсе яҡтан, тағы бер нисә интерактив альтернатива булып, тере кеүек секс-камера. Әммә тере кеше был ҡайнар секс-шоу ни тиклем ҡәҙерле булыуы мөмкин., Әгәр телисез икән, тип үҙ-ара, шулай уҡ ололар өсөн бушлай контент, ул һеҙ әйбәтерәк ҡайһы бер секс иң яҡшы тура-онлайн-уйын беҙҙең коллекцияла. Беҙ бөтә кәрәк өр-яңы коллекцияһын тәҡдим итәм уйындар һеҙгә, улар, бәлки, әлеге малайҙың ҡайнар юҡ, әммә ғәмәл, әлбиттә, реалистик тойола.\nКоллекцияларында, улар беҙҙең сайтта буласаҡ, яңы быуын менән генә уйын бара. Браузеры без уларҙы тергеҙеү кәрәклеген туранан-тура үҙенә һеҙҙең тарафтан ниндәй ҙә кисектереү йәки загрузок. График күпкә алға кеүек, уйын процессы. Һеҙ наслаждаться оло булыу, gnu азатлыҡ булмаһа, ул уйнаған персонаждарға менән эшләргә, һеҙ булырға, исеме булған һәм хатта, ҡайһы бер ҡырағай алып барыу тарихында ул, уның хайран булды, сөнки төп герой күҙлегенән ҡарағанда, уларҙы наслаждаться. Бына беҙҙең сайтыбыҙҙа нимә булды был.\nГейне Онлайн Секс Уйындар Күп Төрлө Стиль\nБыл үҙенсәлектәр иң яҡшы сайттарҙың береһе булыр, тип, беҙ ҙур коллекцияһы тәҡдим гей-порноигр. Һеҙ күргән гей-н сайтында һәм башҡа уйындар, ғәҙәттә, ләкин был ябай тура категория порно-платформа. Ярай, беҙ сайт булдырыу өсөн бөтөн квира-берләшмәһе. - Булмауға ҡарамаҫтан, һеҙ тораһы бармы йәки гей бисексуал, башҡа ирҙәр менән секс ҡыҙыҡлы йәки ябай һеҙҙең кисерәбеҙ, ә тормош реаль. был эшләргә, һеҙ ҙә теләһәгез, һеҙҙең иҫ киткес ҙур оргазм был коллекциянан бер нисә алманы ала. Бында беҙҙең күп уйын төрө булманы., Әгәр һеҙ ниндәй ысулдары тураһында хыял тормошҡа ашырылыуын теләне, ул ике ир трахаться ала, был секс-симулятор, унда теләгән һеҙ әйбәтерәк. Ирек сездә бар был уйын шулай уҡ һайлау шул, һеҙ кеүек күренгән персонаждарҙың. Бик күп персонаждар көйләргә мөмкинлек бирәсәк һезгә үҙгәртергә меню хаҡында әйберҙәре, улар һеҙ трахать була. Ул йәш яһай, йәки улар эшләгән ҙур буйлылар һәм улар задница трахнуть, уның мөмкинлектәре бар, һәм һеҙ ҡыйыу уйын., ул нисек барыуы менән үрге һәм түбәнге тәжрибәһе менән уйын.\nӘ икенсе яҡтан, беҙҙең сайтта буласаҡ секс-уйынының сюжеты менән режимы. Иң ҡыйыу фантазияһын тормошҡа ашыра ала, һеҙ ошо һеҙҙең бер уйынын сексуаль сценарий сифаты ҡайһы берҙә. Һеҙ аласыз наслаждаться секск тураһында стольким әйберҙәр, детка был шулай итегез блядь һәм башҡа ағзалары. Тыйылған фантазия әгәр сездә бар, ғаиләлә беҙҙең секс-уйын, уны шатландырҙы торғас, беҙгә хатта гей булыуы-симулятор танышты, оольни һәм унда персонаждар араһында үҙ-ара эш баҫым яһау түгел, ә был бысраҡ секс. Һәм тағы барыһы ла күп булыр, тип ҡыуаныстары менән һеҙ аңлайһыңмы, беҙҙең сайт порноигр тикшерелде.\nПлатформа Был Уйын Өсөн Һуңғы Секс\nБыл сайт тәүге порноигровой түгел, беҙ уларҙы бергә йыйырбыҙ. Был йүнәлештә ҙур эш тәжрибәһе бар, һәм беҙ аныҡ белмәйбеҙ, һеҙҙең пользовательский тәжрибәһе һәм яҡшы уйын өсөн кәрәк. Иң элек, был һеҙгә кәрәкме кәрәк коллекцияһы табыу еңел уйын аша. Бына ни өсөн беҙгә бар браузерный ышаныслы ҡорал. Нисек кенә һеҙҙе һәм уйынын табыу, белеү һеҙгә кәрәк, тип, һеҙ, аласыз теләсә башҡа ниндәй йәки башҡа әйбер менән уйнауҙы сикләргә, уның ярҙамында реклама. Был тәжрибә һеҙҙе тәҡдим гейне һәм беҙ туранан-секс-онлайн-уйыны., Беҙ шулай уҡ ҡайһы бер өҫтәмә функцияларҙан тәҡдим итә, һеҙ уларҙың күберәк йәшәүе ҡыҙыҡлыраҡ яһай, аңлатмалар бүлегенә индерелгән, унда һеҙ башҡа уйынсы менән бәйләнеше. Хәүефһеҙ һәм бөтөнләй бөтәсәк һәм был дискрет.


Йәшәй белмәгән парҙарҙан бәхетлерәк түгелме? » "Йәшлек" гәзите\nГазета "Йәшлек" » Махсус бит » Тормош юлдары ҡатмарлы » Йәшәй белмәгән парҙарҙан бәхетлерәк түгелме?\nЙәшәй белмәгән парҙарҙан бәхетлерәк түгелме?\nБыйыл ҡышын, һалҡын алдырып, дауаханала ятырға тура килде. Ҡайтырға бер-ике көн ҡалғас, палатаға йәш ҡатынды һалдылар. Карауатыбыҙ йәнәшә тура килде. Сәйер, йөҙөнә моңһоулыҡ һыҙаты сыҡҡан был һылыу, ауыҙына һыу уртлағандай, өндәшмәҫ булды. Бары тик кеҫә телефонынан ғына ҡыҙып-ҡыҙып кем менәндер һөйләште. Кистәрен башҡалар хәбәр һатып, көлөшә-көлөшә сәй эскәндә лә, үҙ урынында ҡалыуҙы хуп күрҙе. Бер көндө палатала икәү генә ҡалдыҡ. Мин үҙ эшем менән мәшғүл, ул телефон төймәләрен йыя. Уның матур ғына башланған әңгәмәһе, һөйләшеү аҙағына ҡуйыра барып, ҡыҙҙың күҙ йәштәре менән тамамланды.\n– Уф, йөрәгемде бөтөрҙө инде, – тине лә һылыу, ярҙаммы, кәңәшме һорап, сөм-ҡара күҙҙәре менән миңә баҡты.\n– Нимә булды? Кем менән шулай һөйләшәһең? Кем рәнйетте?\nҺорауыма яуап бирергә ашыҡманы, ә уйға сумған ҡарашы менән миңә ҡарауын дауам итте.\n– Аңлайым, эс сереңде бушатырға яҡын кешең түгелмен. Теләһәң, һөйлә. Йөрәгеңдә таш йөрөтмә, – тигәс кенә яңы танышымдың йөҙөнә бер аҙ йәнлелек йүгергәндәй булды.\n– Ярай, улайһа, тыңла. Күңелеңдән йылылыҡ бөркөлгәне һиҙелә, йәлләй, хәлгә инә белә торған кешеһең, ахырыһы. Бәлки, миңә төплө кәңәш биреүсе табылыр, кемделер уйланырға мәжбүр итер, – тип асылып китте лә, әкрен генә хәбәрен теҙә башланы.\n“Ирем менән ҡапыл танышып өйләнештек. Шуға хәҙер һаман үкенәм. Ни эшләп үҙен оҙағыраҡ һынаманым икән? Исмаһам, холҡон яҡшыраҡ белер инем. Бер-ике ай тыныс ҡына йәшәнек. Шулай булһа ла, сәйерлеге, ҡырыҫлығы ул ваҡытта уҡ һиҙелә ине. Тәүҙә төшөргөләргә яратты. Эскән ваҡытында хәлдәр бөтөнләй ҡатмарлашты, кем әйтмешләй, бер рюмка – әҙ, икәү – күп. Үҙенең ни ҡыланғанын белмәй. Рәхмәт, һуңынан, әйтеүемде тыңлап, насар ғәҙәтен ташланы. Ләкин эштәр бынан һуң да яҡшыға тәгәрәмәне. Киреһенсә, яһиллығы арта ғына барҙы. Бәлки, эскеһен көсләп ташлаттырғанға минән үс алалыр, тип уйланым. Табында кешеләрҙең хәмер һемергәненә күҙҙәрен майландырып ҡарай. Әҙәм рәүешле эсә белмәй бит. Юҡ-барҙан сәбәп эҙләп, тауыш сығара.\nЯрты йыл тирәһе буйға уҙа алманым, бәлки, шуға ҡоторалыр тип, үҙемде тынысландырырға тырыштым. Күп тә үтмәне, ауырға ҡалдым. Туптай һау-сәләмәт малай алып ҡайтып бирҙем. Баланың тыуыуы ла эштәрҙе ыңғай яҡҡа үҙгәртмәне. Нисек бар, шулай дауам итте. Бәләкәй бала менән былай ҙа ауыр, илай, ауырый, көйһөҙләнә. Әммә мин, бер нәмәгә ҡарамай, уны баланан да былайыраҡ тәрбиәләүемде дауам иттем. Әллә бигерәк яман өйрәттемме икән? Эргәлә ултырған сәйнүктән сәй ҙә яһап эсмәй, мотлаҡ мин алдына килтереп ултыртырға тейешмен. Күп тә үтмәне, икенсегә йөрәгем аҫтында яралғы йөрөткәнемде һиҙҙем. Бер бала менән еңелерәк булыр ине лә бит, әммә сабыйымдың йәнен ҡыйырға намыҫым ҡушманы – ҡыҙым донъяға килде. Береһенән-береһе бәләкәй ике бала булғас, өйҙәге тауыш икеләтә артты. Балаһыҙ ғаилә генә ошо шат ауаздарҙың ни тиклем ҡәҙерле икәнен яҡшы аңлайҙыр. Ә беҙҙеке бар тип тә белмәй. Артыҡ иларға ярамай, уйынсыҡтар тегендә-бында ятмаһын. Балалы йорт – баҙарлы йорт, тигән бит боронғолар. Уйнаһын, бала саҡ бер генә була. Тик торған ерҙән миңә, балаларға бәйләнә. Балаларҙы бәләкәй сағында ла, әле лә ярата, әлбиттә. Тик ваҡытлыса, кәйефе килгәндә генә. Балалар үҫте, аң керҙе. Атайҙарының уҫал ҡарашын тойоп, ул өйгә килеп инеү менән «шым» булалар. Ниңә уның йылы тойғолары ҡапыл нәфрәткә әйләнде? Бөтөнләй насар кеше тип тә әйтә алмайым, ыңғай яҡтары ла етерлек. Әммә тик торғандан ҡыҙып китеүе йөрәгемде бөтөрә. Һүҙ әйтерлек түгел. Талашһаҡ, аҙна-ун көнгә һуҙыла. Ул да өндәшмәй, мин дә. Бер-ике көн үҙ алдына туҙына ла тына. Шулай ҙа үҙе тәүгеләрҙән һүҙ ҡуша. Мин дә ғорурмын, баш бирмәйем. Ни өсөн йортобоҙҙа тыныслыҡ етмәй? Һорауҙарға яуап эҙләп, төндәрен йоҡлай алмайым, мендәр күҙ йәштәренән лысма һыуға әйләнә. Холҡобоҙ ҙа икебеҙҙең ике төрлө. Мин аралашырға яратам, ә ул – ҡырыҫ. Яңғыҙҙарҙың ғүмерен йәлләп, уларҙы, яралы, тиҙәр, арҡа терәп йәшәп тә, арҡалы була алмаған мин бәхетлеме ни? Туғандарыма, атай-әсәйемә был турала өндәшмәйем. Осрашҡанда бәхетле йөҙ күрһәтергә тырышам. Ә бына ғәзиздәрем көнө-төнө ирешкәнде, талашҡанды күреп үҫә. Өйҙә ҡойон уйнағанда, ҡурҡыштарынан ағарынып, мөйөшкә һыйынып ултыралар».\nҠатын тынып ҡалды ла, түҙә алмайынса, күҙ йәштәренә быуылды. Ауыр тынлыҡты боҙоп, һүҙ башланым.\n– Кәйефе арыуыраҡ булғанда үҙе менән һөйләшеп ҡарағаның булдымы?\n– Һиңә нимә әйткәнмен әле, башымды ҡатырма минең, ти ҙә, шуның менән эш бөтә. Яңғыҙлыҡтың йөгө еңел түгеллеген яҡшы аңлайым. Улар ҙа, тештәрен ҡыҫып, бар ауырлыҡты үҙҙәре күтәрә. Яҙмыштың әсе бүләген берәү ҙә теләп алмаған, үҙ парын ҡасан да булһа осратырға өмөттәрен өҙмәй көтәләрҙер. Икенсе яҡтан, улар йәшәй белмәгән парҙарҙан бәхетлерәк түгелме икән?\nСиттән ҡарап, парлыларҙы,\nҺәр береһенең ниҙәр уйлап\nЙәшәүен белмәйһегеҙҙер, – тигән йыр һүҙҙәрен ишеткән һайын, йөрәгем телгеләнә. Тап минең турала яҙылған һымаҡ.\nИрем, кәйефе булып, миңә аҙ ғына яҡты йөҙөн күрһәтһә, шатлығым эсемә һыймай. Дәртләнеп, йүгереп йөрөп донъя мәшәҡәттәрен башҡарам, ҡыуанысымдан йырлап та ебәрәм. Әммә был оҙаҡҡа түгел. Ғаилә тормошо ҡара болоттарҙан торорға, унда һирәк-һаяҡ ҡына ҡояш сығып алырға тейеш түгел, ә уның эсенән нур бөркөлөп торһон ул! Һүҙ юҡ, һауыт-һаба шалтырамай тормаҫ, әммә гел генә түгел инде. Ғәйеп миндәме икән әллә тип, үҙемә мең һорау бирәм, яуап табырға тырышам.\nТөп маҡсатым – ғаиләне һаҡлап ҡалыу. Айырылыр инем, балаларҙы йәлләйем. Улар ике ярҙы тоташтырып тороусы күпер бит. Ҡайһы берҙә, ҡыҙып киткәнемдә, ғәзиздәремде алып, сығырға ла китергә, тип тә ҡуям. Тағы һыуынам. Үҙем генә булһам, бәлки, уйламаҫ та инем. Балаларҙың ни ғәйебе? Былай ҙа етемдәр һаны күп, атай-әсәйле була тороп та, сабыйҙарҙың ҡанатын һындырғым килмәй.\nӘңгәмәләшем бер нөктәгә төбәлеп һөйләүен дауам итте. «Рәнйетеү ҡатыш тупаҫ һүҙҙәрҙән балаларҙы ҡурсаларға, тип тә ҡуям. Ҡыҫҡаһы, буталдым. Әрләһә, оноторҙар әле тип кенә булмай, улар бит хәҙер – аңлы, етди, мәктәп йәшендәге балалар. Талаш-тауыш ҡуптарып сығып киткәндән һуң, өсәү генә ҡалған ваҡыттарҙа минән: «Әсәй, беҙ уға ниндәй насарлыҡ эшләнек? Ниңә ул йыш ҡына ошолай әрләшә?» – тип һорайҙар. Шулай булһа ла, атайҙарын яраталар. Ул бит кеше алдында ла янъял ҡуптарыуҙан оялмай. Балаларын яңғыҙы ғына тәрбиәләгән таныштарым да етерлек. Шулай бер көн әхирәтем килеп ултырғайны. Тик торған ерҙән ене ҡупты ла китте. Дуҫым аптырап ҡарап ултырҙы ла: «Кит, ошо ла булдымы тормош. Ана, мин үҙемдекен, күп һөйләнә башлағайны, ҡыуҙым да сығарҙым. Башым да ауыртмай, ҡолағым да тыныс» – тип еңел генә әйтте лә ҡуйҙы. Холҡом менән нескә күңелле кешемен, тота килеп кенә ошондай аҙымға бара алмайым. Ни эше юҡ, декретҡа тиклем эшләгән ойошма ябылып ҡуйҙы. Көндө уйҙарымда буталып үткәрәм. Бәхетле булыуҙың сере ниҙә икән?» – тине лә, ҡатын тынып ҡалды.\n– Һеҙ ниндәй кәңәш бирерһегеҙ? – тигән үҙемә тәғәйенләнгән һорауҙан тертләп киттем. Аныҡ ҡына нимә тип яуап бирәйем? Айырылып сыҡ та кит, тиһәң, ғаиләләр һанын кәметәсәкмен. Нисек булһа ла түҙергә тырыш тиһәм, һылыу йәл. Йәш кенә килеш, тормоштоң бар йәмен-тәмен татып йәшәр урынға, ниндәй күңел яралары алып көн итә ул?! Бөтөнләй өндәшмәһәм, килешмәҫ кеүек ине.\n– Бындай шәхси мәсьәләләрҙе бары икәү бергә кәңәшләшеп хәл итергә кәрәктер, минеңсә. Аңлайым, бик ҡатмарлы хәлдәһең. Тормош көтөү – диңгеҙ кисеү, ә диңгеҙҙәр тормай тулҡынһыҙ, тиҙәр бит. Шулай ҙа, ғаиләгеҙҙә тыныслыҡ урынлаштырыуҙы һуҙырға ярамай. Балаларығыҙ быны күреп үҫеп, киләсәктә ғибрәт түгел, ә өлгө алып ҡуймағайы. Өйөңдә Ҡөрьән уҡыт, мәсеткә барып хәйер бир, доғалар ҡылдырт, Аллаһы Тәғәләнән ярҙам һора. Хоҙайҙы үҙеңә ауыр саҡта ғына түгел, ә гел генә иҫеңә төшөрөп, Уға мөрәжәғәт ит. Бәлки, икәүләшеп психологҡа ла барырға кәрәктер. Кем дә булһа тәүге аҙымды эшләргә тейеш. Үсегеп йөрөү һаулығыңа нығыраҡ зыян килтерер. Нисек кенә булмаһын, ҡатын-ҡыҙ, тәү сиратта, ғаилә усағын һаҡлаусы бит. Өндәшмә. Боронғолар ҙа, өндәшмәү – тәрән аҡыл, тигән бит. Хәйләкәрлек тураһында ла онотма. Тот та бына хәҙер шылтырат үҙенә, – тип әйткән булдым инде.\n– Ысынлап та, күңелемде бушатҡас, еңел булып ҡалды. Хәлен беләйем әле, – тип, ҡабалана-өтәләнә телефон һандарын йыя башланы. Иртәгәһенә мине сығарҙылар. Яңы танышым оҙатып ҡалды. Арыу ғына ваҡыт үтте. Был ваҡиға тураһында онотоп та өлгөргәйнем инде. Көтмәгәндә телефоным экранында танышымдың исеме күренде. Тауышы көр генә сыға, кәйефе лә шәп, ахырыһы: «Рәхмәт инде һеҙгә, ҡайһы бер кәңәштәрегеҙгә ҡолаҡ һалдым. Әлегә бер аҙ тыныслыҡ урынлашҡандай булды. Артабан нисек булыр, белмәйем. Шылтыратырмын», – тине.\nБөйөк эштәр ҙә ҡылманым, әммә ғаилә усағының һүнмәгәненә, ә киреһенсә, ҡабыныуына ихлас күңелдән шатландым.\nСығыу ваҡыты 29-08-2016, 11:48 | Ҡаранылар: 1054


Тәүге йыл уңышлы » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Иҡтисад » Тәүге йыл уңышлы\nТәүге йыл уңышлы 03.12.2013 // Иҡтисад\nБылтыр сентябрҙә Башҡортостан Хөкүмәте менән Мәскәү банкы араһында хеҙмәттәшлек тураһындағы Килешеүгә ҡул ҡуйылғайны. Уға ярашлы, банкка республикалағы социаль-иҡтисади үҫеш программаларын тормошҡа ашырыу мөмкинлектәре бирелде.\nБөгөн ошо документ нигеҙендә Мәскәү банкы Өфөлә арзан торлаҡ төҙөү һәм ҡала электр транспорты буйынса программаларҙы тормошҡа ашыра, баш ҡаланың йылылыҡ селтәрҙәрен хеҙмәтләндереүсе предприятиеларға ярҙам итә, энергияны һаҡлау өлкәһендәге проекттар өҫтөндә эшләй. Кисә Башҡортостан Республикаһы Президенты Рөстәм Хәмитов «Мәскәү банкы» асыҡ акционерҙар йәмғиәте идараһы рәйесе – президенты Михаил Кузовлев менән осрашты.\nӘңгәмәлә Башҡортостан Хөкүмәте менән Мәскәү банкының беренсе йылдағы хеҙмәттәшлеге һөҙөмтәләре ҡаралды. Торлаҡ-коммуналь хужалыҡты үҙгәртеп ҡороу, коммуналь инфраструктура, капиталь ремонт кеүек мәсьәләләр күтәрелде.\nКүп фатирлы йорттарҙы капиталь ремонтлауҙың яңы системаһына ҡағылышлы төбәк операторы менән Мәскәү банкының мөмкинлектәре тураһында ла һөйләшеү булды. Банк капиталь ремонт эшләүҙә ҡатнашыусылар – төбәк операторы менән дә, торлаҡ милекселәре менән дә эшләүҙең һәм капиталь ремонтты атҡарыусыларҙы финанслауҙың комплекслы программаһын уйлап сығарған. Был тәҡдим илдең күп кенә төбәктәрендә уңышлы тормошҡа ашырыла. Баҙарҙа ҡатнашыусылар фекеренсә, Мәскәү банкы тәҡдиме капиталь ремонттың төп нигеҙен тәшкил иткән аҡса менән эшләү шарттарын үтә күренмәле һәм аңлайышлы итә. Был иһә банкка ҡарата халыҡтың ышанысын арттыра.\nМәскәү банкының Өфөлә лә филиалы бар. Финанс хеҙмәттәре баҙарында ете йыл эшләп, ул бөтәһе өсөн дә үҙен ышаныслы финанс партнеры булараҡ иҫбатланы.\nАвтор: А. НИЗАМОВА.


«Агро-Альянс» һөт заводы Шишмә халҡын сифатлы һәм арзан продукция менән тәьмин итә // Сәйәсәт | новости башинформ.рф\n«Агро-Альянс» һөт заводы Шишмә халҡын сифатлы һәм арзан продукция менән тәьмин итә\n12:33, 12 августа 2010 Сәйәсәт\nШишмә районы буйлап эш сәфәре барышында республика Президенты Рөстәм Хәмитов «Агро-Альянс» яуаплылығы сикләнгән йәмғиәтенең һөт эшкәртеү заводын ҡараны.\n14 кеше эшләгән предприятие көн һайын биш тонна һөт продукцияһы, шул иҫәптән 200 килограмм эремсек һәм шул саҡлы ҡаймаҡ етештерә. Күптән түгел бында тәжрибә сифатында ҡымыҙ етештерелә башлаған. Бының өсөн кәрәкле сеймал менән «Агро-Альянс»ҡа ҡараған йылҡысылыҡ фермаһы тәьмин итә. Завод продукцияһы социаль учреждениеларға – мәктәптәргә, дауаханаларға, балалар баҡсаларына, шулай уҡ райондың һәм Өфөнөң сауҙа селтәрҙәренә оҙатыла. Шуның менән бергә предприятие үҙенең продукцияһына хаҡтарҙы халыҡ һатып ала алырлыҡ кимәлдә һаҡлап ҡалырға тырыша. Миҫал өсөн, был һөт заводының бер литр һөтө 18 һум тора.\nРөстәм Хәмитов үҙебеҙҙең илдә етештерелгән заманса ҡорамалдар ҡуйылған сеймал ҡабул итеү һәм эшкәртеү цехтарын ҡараны. Республика башлығы предприятие коллективына уңыштар теләне. Шишмә районы етәкселәре Президентҡа районда ошондай тағы бер завод төҙөлөүе хаҡында һөйләне.


Пресвятая Богородица Успениеһы сиркәүе (Кочетовская) — Башҡорт Википедияһы\n47°34′43″ с. ш. 40°51′29″ в. д.\nПресвятая Богородица Успениеһы сиркәүе (Кочетовская)\nПресвятая Богородица Успениеһы сиркәүе\nСтаница Кочетовская станицаһы,\nЕпархия Волгодонск епархияһы,\nТөҙөлөшө ???—1743 йылдар\nБөгөнгө хәле ғәмәлдәге\nПресвятая Богородица Успениеһы сиркәүе (Изге Успение ғибәҙәтханаһы) — Ростов өлкәһе Кочетовская станицаһындағы православие ғибәҙәтханаһы; Волгодонск епархияһы, Семикаракорск благочиниеһы.\nСиркәү-археологик учреждениеларының Консистория архивы мәғлүмәттәре буйынса 1720 йылда станицала Изге Николай Чудотворец сиркәүе булған һәм унда Коломенский епархияһынан килгән дин әһеле Федот Захаров хеҙмәт иткән. Сиркәүҙең нисәнсе йылда төҙөлгәнлеге тураһында мәғлүмәттәр юҡ.\n1743 йылда Божья Матерь Успениеһы яңы ағас сиркәүе һәм уның Николай Чудотворецҡа бағышланған тәкәтмә-ҡанаты төҙөлгән һәм 1744 йылда изгеләндерелгән. 1758 йылда Кочетовская станицаһы халҡы Воронеж консисторияһына сиркәүҙең һауа шарттары арҡаһында зыян күреүе тураһында яҙылған. Өсөнсө ағас сиркәү 1762 йылдың 5 авгусында һалына башлаған, ә 1763 йылда ул изгеләндерелгән. 1816 йылға тиклем сиркәү хеҙмәт иткән, ә шул йылдың октябрендә янғындан юҡҡа сыҡҡан. Уның урынына станица халҡы яңы таш табыныу йорто төҙөгән, һәм уны 1817 йылдың 20 июлендә изгеләндергәндәр. Киләһе йылда ҡыңғырауҙар манаралы яңы таш ғибәҙәтхана һала башлағандар. Яңы Пресвятая Богородица Успениеһы сиркәүе 1825 йылда төҙөлөп бөткән һәм 1827 йылдың 27 сентябрендә изгеләндерелгән. Уның Пресвятая Богородица Успениеһына бағышланған төп тәхете һәм тағы ла Изге Петр менән Павел тәхете һәм Изге Николай тәхеттәре булған.\nБыл сиркәү Октябрь революцияһын һәм Граждандар һуғышын үткәргән. Ул Семикаракорский районында ябылмай ҡалған берҙән- бер сиркәү булған. Бөйөк Ватан һуғышы йылдарында ла сиркәү эшләгән. 1942 йылда немец бомбаһы ҡыңғырауҙар манараһына төшкән, һуғыш ваҡытында уның ҡыңғырауҙарын да билдәле булмаған хәрби кешеләр ҡайҙалыр алып киткәндәр. 1942 йылдың авгусынан 1943 йылдың ғинуарына тиклемге немец оккупацияһынан азат ителгәс, станицалағы сиркәү яңынан эшләй башлаған. 1963 −1967 йылдарҙа сиркәү ябылған. Ғибәҙәтхананы яңынанан аяҡҡа баҫтырыуға яҙыусы Виталий Закруткин Мәскәүгә хат яҙып ярҙам иткән.\nСССР тарҡалғандан һуң Кочетовская станицаһында Пресвятая Богородица Успениеһы сиркәүе тергеҙелә башлаған. Сиркәүгә йөрөүселәр көсө менән бинаның эсе биҙәкләнгән, иконостасы баҫтырылған, миһрабы ремонтланған, яңы тәреләр ҡуйылған, сиркәү территорияһы тәртипкә килтерелеп, ҡойма менән уратып алынған.\nАдресы: Ростов өлкәһе, Семикаракорск районы, Кочетовская станицаһы, Яр буйы урамы, 7-се йорт. Руханийы — дин әһеле Артемий Батышев.\n↑ Свято- Успенский храм (Кочетовская)\nХрамы Семикаракорского благочиния\nhttps://ba.wikipedia.org/w/index.php?title=Пресвятая_Богородица_Успениеһы_сиркәүе_(Кочетовская)&oldid=675013 ҡабул ителгән\n1743 йылда барлыҡҡа килгәндәр\nБыл бит һуңғы тапҡыр 04:41 18 апрель 2017 үҙгәртелгән.


Хәбәрҙәр: Брюссель теракттары артында ИДИЛ тора.\nБрюссель теракттары артында ИДИЛ тора.\n“Ҡурҡҡаныбыҙ алдыбыҙға килде,”-Бельгия премьер-министры Шарль Мишель шишәмбе көн иртән Брюссель аэропортында һәм метрола булған теракттарҙы шулай баһаланы.\n34 кеше һәләк булған һәм 200-ҙән ашыуы тән йәрәхәттәре алған - Бельгия баш ҡалаһы тарихындағы иң ҡанлы һөжүм һөҙөмтәһе шундай. Һуңғараҡ шартлауҙар өсөн яуаплылыҡты ИДИЛ террористик төркөмө үҙ өҫтөнә алған.\nУрындағы ваҡыт менән сәғәт һигеҙҙә Брюсселдең Завентем аэропорты осош терминалында ике шарталу яңғыраған: 14 кеше һәләк булған, 98-е яраланған. Шартлауҙар үҙҙәрен үлемгә дусар иткән террорсылар эше тип иҫәпләйҙәр. Бер сәғәттән Европа кварталы янындағы Маальбек станцияһында 20 кеше һәләк булған, 106-һы тән йәрәхәттәре алған.\nБрюселлдең көрсөк штабы Брюссель ҡалаһы халҡын торған урындарынан ҡуҙғалмаҫҡа саҡырҙы. Брюссель урамдары бушап ҡалды. ЕС штаб-фатирҙары урынлашҡан квартал тулыһынса ҡамап алынды. Бельгия баш ҡалаһы властары террористик хәүеф кимәлен иң юғары 4-се кимәлгә ҡәҙәр күтәрҙе.\nЕвропаның иң ҙур аэропорттары Брюссель менән бәйләнеште туҡтатты. Бельгия һәм Франция араһындағы тимер юл бәйләшешен дә өҙөп торорға мәжбүр булдылар. Бельгия хөкүмәте һәләк булыусылар һәм зыян күреүселәр хөрмәтенә 3 көнлөк милли матәм иғлан итте.


Аҙыҡ-түлеккә сығымдарҙы нисек кәметергә\n21 Марта , 13:46\nСупермаркетта үҙеңде дөрөҫ тотоу, йәғни һәр нәмәне төплө уйлап, самалап һатып ала белеү – үҙе бер һөнәр. Ғәҙәттә, ундағы кәштәләрҙәге тауарҙар кеше мөмкин тиклем күберәк аҡсаһын сарыф итһен тигән маҡсатты күҙ уңында тотоп урынлаштырыла. Бында һәр деталь уйланылған: бүлектәр араһы, кәштәләге тауарҙар тәртибе, ниндәй көй яңғырауы, касса янында ҡуйылған әйберҙәр ассортименты һәм башҡалар. Иҡтисади йәһәттән ҡатмарлы осорҙа һәр тин иҫәпле булырға тейеш. Бөгөн беҙ коммерция серҙәре, сығымдарҙы кәметеү һәм шул уҡ ваҡытта иң кәрәкле, сифатлы тауарҙар йәһәтенән үҙеңде сикләмәү мөмкинлектәре тураһында һүҙ алып барабыҙ.\n1. Ашап барығыҙ\nБыл шаяртыу түгел, ысынлап та, магазинға, айырыуса ҙур супермаркеттарға ас килеш барырға ярамай. Тикшеренеүҙәр күрһәтеүенсә, ас кешеләр кибеттә кәрәкмәгән тауарҙарға 20 процент тирәһе күберәк аҡса сарыф итә, сөнки уныһы ла, быныһы ла кәрәк кеүек. Күҙ ҡарашы кәштәләр буйлап йүгерә, хистәр аҡылға буйһонмай. Бындай халәттә аҡсаны һаҡсыл тотоноу тураһында уйлап та булмай. Шуға күрә икенсе ҡағиҙә:\n2. Кәрәкле тауарҙар исемлеген төҙөгөҙ\nСупермаркетта бүлектәрҙең урыны бик уйлап бүленә: ғәҙәттә, икмәк, ит, һөт ризыҡтары, йәшелсә һәм алкоголь бер-береһенән алыҫ урынлаштырыла. Был һатып алыусы тиҙ генә инеп, иң кәрәкле әйберҙәрҙе алып сығып китмәһен өсөн эшләнә. Теләйһеңме, юҡмы, арыу уҡ юл үтергә тура килә һәм ни тиклем оҙағыраҡ йөрөһәң, шул тиклем күберәк тауар кәрзинеңә төшөп ята.\n«Һатып алырға кәрәкле тауарҙар исемлеге тотҡан ир-егет алдында бөтә донъяның маркетологтары көсһөҙ» тигән әйтем ысынлап та дөрөҫ! Әгәр аныҡ планығыҙ булып, шуға таянһағыҙ, кәрәкмәгән шаҡы-шоҡо һатып алыуҙан азат булырһығыҙ. Магазинға барыр алдынан, өйҙә ниндәй продукттарҙың күп булыуын, нимәләрҙең бөтөп барыуын тикшерегеҙ һәм кәрәклеләрен генә исемлеккә яҙығыҙ.\nМәшәҡәт булып тойолһа ла, туҡланыу менюһын алдан төҙөргә тырышығыҙ. Ул саҡта нимәне күпме алырға икәнен беләсәкһегеҙ, боҙолған, иҫкергән ризыҡтарҙы ташлап, аҡсағыҙҙы әрәм итмәйәсәкһегеҙ.\n3. Ташламаларға иғтибар итегеҙ\nӘгәр эргәгеҙҙә бер нисә супермаркет булһа, ҡайҙа нимәнең арзан булыуын, хаҡтарҙы сағыштырығыҙ. Тегендә-бында сабып йөрөргә кәрәкмәй: бының өсөн тиҫтәләрсә бушлай мобиль ҡушымталар бар. Уларҙы телефонға ҡуйып, хаҡтарҙы сағыштырырға, ҡайҙа ниндәй акция барыуын белеп торорға мөмкин. Бер урындан ярма һатып алыу отошло булһа, икенсе ерҙән – ит йәки балыҡ.\nМәҫәлән, мин «Едадил» ҡушымтаһы менән ҡулланам. Әгәр арзан хаҡҡа тауыҡ бото һатып алырға теләһәм, ҡушымтала «тауыҡ бото» тип яҙам, ҡайҙа ниндәй акция барыуы менән танышам һәм тап шунан һатып алам. Магазинға ингән урында реклама каталогтары була, уларҙы ҡарап та әлеге мәлдә ниндәй тауарҙарҙың ташлама менән һатылыуын белергә мөмкин.\nҠайһы берәүҙәр акция – ул яраҡлылыҡ ваҡыты сыҡҡан тауарҙарҙы һатыу, тип аңлай. Был улай түгел. Ғәҙәттә, етештереүселәр хаҡты күмәртәләп һатыу кимәленәсә төшөрә һәм әлеге партияны тиҙерәк һатып бөтөп, әйләнеш иҫәбенә ота: партия күләмен арттырған осраҡта бер берәмек тауарҙы етештереү хаҡы кәмей. Ярлыҡтағы хаҡ әйберҙең үҙҡиммәтенән барыбер юғарыраҡ була, сөнки бер предприятие ла үҙенә зыян килтереп эшләмәй!\n4. Тауарҙың ысын хаҡын белегеҙ\nТашлама менән күрһәтелгән хаҡты ғына түгел, элеккеһен дә ҡарағыҙ. Ҡайһы берҙә шулай ҙа була: хаҡты 50 һумға арттыралар ҙа, ҙур ташламалар тураһында иғлан итеп, 30 һумға кәметәләр. Һөҙөмтәлә «акция» буйынса һатылған тауар күрше магазиндағы акцияһыҙҙан ҡиммәтерәк булып сыға. Яратҡан тауарҙарығыҙға хаҡтарҙы күҙәтеп барыу ошоноң ише ялған ташламалар ауына ҡапмаҫҡа ярҙам итер.\n5. Ни тиклем ябайыраҡ, шул тиклем яҡшыраҡ\nЭре селтәрҙәр кешенең тормошон мөмкин тиклем еңелләштереү юлдарын тәҡдим итеп, аҡса эшләү яйын ҡарай. Күптән түгел бер супермаркетта 17 һумға бешкән йомортҡа һатылыуын күрҙем. Арыу уҡ хаҡҡа винегрет өсөн йәшелсә йыйылмаһы ла бар ине. Әгәр ошо аҙыҡ-түлекте айырым һатып алып бешерһәң, яҡынса биш тапҡыр арзан буласаҡ.\n- Теленгән икмәк, сыр һәм колбаса ла бөтөндәренән күпкә ҡиммәтерәк тора. Һеҙ икмәкте үҙегеҙ телеп ашай алмайһығыҙмы ни? Был тауыҡ һәм балыҡты бөтәүләй алыуға ла ҡағыла. Бөгөн күп кенә сауҙа нөктәләрендә теләгән бер тауарҙы һеҙ теләгәнсә киҫеп бирәсәктәр һәм был тулыһынса бушлай.\n- Йыуылмаған йәшелсә һәм емеште һайлағыҙ. Улар арзаныраҡ та, шул уҡ ваҡытта оҙағыраҡ та һаҡлана.\n- Үҙ миҙгелендә өлгөргән йәшелсә һәм емештәр арзан да, файҙалы ла була.\n- Әҙер йыйылмалар һатып алмағыҙ, шул уҡ винегретҡа тигән аҙыҡ-түлекте айырым һатып алыу күпкә отошлораҡ.\n6. Тауарҙы теҙеү серҙәрен белегеҙ\n- Иң ҡиммәтле тауар күҙ тәңгәлендәге кәштәләргә һалына, арзаныраҡтары йә аҫҡы йәки өҫкө кәштәләрҙә урын ала. Яңы ризыҡтар төпкәрәк ҡуйыла, ә яраҡлылыҡ ваҡыты сығып барғандары иң алға теҙелә.\n- Ярлыҡтағы хаҡҡа түгел, хаҡтың берәмегенә иғтибар итегеҙ. Ябай итеп әйткәндә, әлеге аҙыҡтың бер килограмы, литры күпме булыуын иҫәпләп ҡарағыҙ. Эргәләге тауар ҡиммәтерәк күренһә лә, дәүмәле (ауырлығы) йәһәтенән күпкә отошло булыуы ихтимал.\n- Ғәҙәттә, ҙур ҡап бәләкәйенән отошлораҡ була. Мәҫәлән, ике килограмдан бүленгән дөгө бер килолыҡ ҡаптан арзаныраҡҡа төшә. Шулай ҙа артығын алмағыҙ. Ҡайһы берәүҙәр коронавирус башланғанға тиклем һатып алған ҡарабойҙай ярмаһын әле булһа ашап бөтмәгәндер.\n- Үҙҙәренең шәхси сауҙа маркаһы аҫтында һатылған продукцияны эре сауҙа селтәрҙәре билдәле бренд булған етештереүсенән заказ менән эшләтәләр, әммә ул арзаныраҡ, сөнки етештереүсе һәм магазин араһында аралашсы юҡ.\n- Касса янында һаҡ булығыҙ – унда махсус рәүештә кәрәкмәгән ваҡ-төйәкте ҡуялар. Кеше магазинда йөрөп арый, ә бында күҙҙе ҡыҙҙырып батончиктар, һағыҙҙар, кәнфиттәр, һыулы шешәләр тора.\n7. Күмәртәләп һатыу базаларына йөрөгөҙ\nӘгәр яҡында күмәртәләп һатыу базаһы булһа, туғандар, дуҫтар менән берләшеп, уртаҡ һатып алыуҙар ойошторорға була. Әммә башта хаҡтарҙы, юлға киткән ваҡытты, яғыулыҡ сығымдарын иҫәпләп ҡарағыҙ.


Бөгөн Өфөлә «Йәмғиәттең психик сәләмәтлеге - хәҙер һәм киләсәк» исеме аҫтында социаль психиатрия һәм наркология буйынса алтынсы милли конгресс асылды\nУл 20 майға тиклем дауам итә. Форумды Психиатрия һәм наркология буйынса Владимир Cербский исемендәге федераль медицина тикшеренеү үҙәге Башҡортостандың һаулыҡ һаҡлау министрлығы менән берлектә үткәрә. Конгреста донъяның 71 субъекты ҡатнаша. Башҡортостан, Мәскәү, Санкт-Петербург, Италия, Германия, Молдовия, Тажикстан һәм донъяның башҡа төбәктәре ғалимдары, психиатрҙары, наркологтары фекер алыша.\nЗураб Кекелидзе, Рәсәй һаулыҡ һаҡлау һәм социаль үҫеш министрлығының баш психиатры: «Башҡортостанда психиатрия хеҙмәте илдә үрнәк булырҙай. Был йәһәттән тәжрибә уртаҡлашыу майҙансығы итеп Өфөнө һайлау осраҡлы түгел. Ғөмүмән, баланың психик сәләмәтлеге тураһында буласаҡ ата-әсә ЗАГС-ҡа ғариза биргәнсе үк уйланырға тейеш. Сабый тыуғас та уның психик сәләмәтлеге күҙәтеү аҫтында булырға тейеш. Ә 3 йәше тулғанды, һөйләшә башлағанын көтөргә түгел. Беҙ мәктәптә 3-сө синыфта психология фәне индереү кәрәклеге тураһында ла һүҙ алып барабыҙ».\nПленумда билдәләнеүенсә, аҡыл етешһеҙлегенән интегеүселәрҙең һуңғы ун йыллыҡта кәмеүе күҙәтелә. Атап әйткәндә, ул 34,5 процентҡа әҙәйгән. Тик йәмғиәттә наркотиктар, спайс һәм башҡа тыйылған матдәләр ҡулланыу осраҡтары артҡан һайын был сирҙең киҫкенләшеүе күҙәтелә. Һөҙөмтәлә тағы бер афәт- суицид осраҡтары йышая. Шулай уҡ шәкәр диабеты, яман шеш кешенең психик һаулығын ҡаҡшата. Был проблемалар бер-береһенә тығыҙ бәйле һәм шуға ла уны хәл итеү юлдарын бергәләп эҙләү мөһим. Башҡортостанда был йүнәлештә Республика психотерапия клиник үҙәге менән 1-се республика психиатрия дауаханаһы эшләй.\nМэтт Мьюджин, Бөтә донъя һаулыҡ һаҡлау ойошмаһының психологик сәләмәтлек программаһы етәксеһе: «Беҙ Рәсәй ғалимдары менән тығыҙ бәйләнештә эш алып барыуҙы дауам итәсәкбеҙ. Сит ил ғалимдары тәжрибәһе Рәсәй психиатрҙарына психик сирлеләрҙе дауалауҙа ярҙам итер, тип уйлайым».


Өфөлә билдәле автохам Артур Ғәзизов хөкөм ителде | ГТРК «Башкортостан» — Новости Уфы и РБ\n25 мая 2021 — 11:44 ГТРК «Башкортостан»\n“Алтын малай” ҡушаматын алып өлгөргән егет полиция хеҙмәткәрен төкөүҙә ғәйепләнә. Суд ҡарары буйынса ул алдағы 3 йылды төрмәлә үткәрәсәк. Юл полицияһы менән тупаҫ ҡыланыуҙары, ҡала урамдарында юғары тиҙлектә йөрөүе менән дан алған Артур Ғәзизов хоҡуҡ һаҡсыларына күптән таныш. Патруль автомобиленән ҡасҡан өсөн уны водитель таныҡлығынан мәхрүм итәләр. Әммә был уны туҡтатмай, автохам йәнә руль артына ултыра һәм юл ҡағиҙәләрен боҙоп полициянан ҡасыуын дауам итә. Үткән йыл ноябрь айында уны туҡтатырға теләгән полиция хеҙмәткәрен автомобиль капотында алып китә. Был ваҡиғанан һуң ул ике аҙнаға юғала. Аҙаҡ ғәйенбен танып полицияға үҙе килә. Осраҡ буйынса тикшереү ярты йыл дауам итте. Ғәйепләнеүсенең адвокаты иректән шартлы рәүештә генә мәхрүм итеүҙәрен һораны. Әммә суд прокурор талабын иҫәпкә алып Артур Ғәзизовты 3 йылға дөйөм режимлы колонияға оҙатты.